tripathysagar/odia_wiki huggingface dataset:
ବାଇପୋଲାର ଡିଜଅଡର ବା ବାଇପୋଲାର ଆଫେକ୍ଟିଭ ଡିଜଅଡର  (ଇଂରାଜୀରେ ଯଥାକ୍ରମେ , ଓ ଅତୀତରେ ଏହାର ନାମ ମାନିକ ଡିପ୍ରେସିଭ ଅସୁସ୍ଥତା ଇଂରାଜୀରେ - ), ଏକ ମାନସିକ ରୋଗ ଯେଉଁଥିରେ ସାମୟିକ ଉଚ୍ଚ ପ୍ରସନ୍ନତା   ଓ ତୀବ୍ର ଅବସାଦ   ଦେଖାଯାଏ  । ଉଚ୍ଚ ପ୍ରସନ୍ନତାକୁ ଗମ୍ଭୀରତା ଅନୁଯାୟୀ ବା ସାଇକୋସିସ ଥିଲେ ମାନିଆ ବା ହାଇପୋମାନିଆ ନାମ ଦିଆଯାଏ । ମାନିଆ ଥିଲେ ରୋଗୀ ଅହେତୁକ ସୁଖୀ, ଶକ୍ତିଶାଳୀ ବା ଚିଡ଼ଚିଡ଼ା ଅନୁଭବ କରେ । ସମସ୍ୟାର ଫଳାଫଳକୁ ବିଚାରକୁ ନ ନେଇ ସେମାନେ ସିଦ୍ଧାନ୍ତ ନିଅନ୍ତି । ଶ‌ୟନ ଆବଶ୍ୟକତା କମିଯାଏ । ଅବସାଦ ସମୟରେ ଅଯଥା କ୍ରନ୍ଦନ, ଆଖିରେ ଆଖି ମିଶେଇବା ଅକ୍ଷମତା ଓ ଜୀବନ ପ୍ରତି ବିଯୁକ୍ତାତ୍ମକ ଦୃଷ୍ଟିକୋଣ ଅନୁଭବ ହୁଏ । ନିଜର କ୍ଷତି   ୩୦ରୁ ୪୦% ଲୋକ କରନ୍ତି ଓ ଆତ୍ମହତ୍ୟା ପ୍ରବଣ ୨0 ବର୍ଷ ମଧ୍ୟରେ ୬ % ରୋଗୀ କରନ୍ତି । ଅନ୍ୟ ମାନସିକ ଅବସ୍ଥା ଓ ନିଶା ଅପବ୍ୟବ‌ହାର ଏହା ସ‌ହ ସଂଯୁକ୍ତ ଥାଏ । ଏହି ରୋଗର କାରଣ ଏବେ ବି ଅସ୍ପଷ୍ଟ, ଜେନେଟିକ ଓ ପରିବେଶ ପ୍ରଭାବ ଯୋଗୁ ହୋଇପାରେ । ଅନେକ ସ୍ୱଳ୍ପ ପ୍ରଭାବ ସମ୍ପର୍ଣ୍ଣ ଜିନମାନଙ୍କର ଏହି ରୋଗ ହେବାରେ ଭୂମିକା ଥାଏ । ପରିବେଶ ଉପାଦାନ ମଧ୍ୟରେ ମାନସିକ ଚାପ ଓ ଶୈଶବ ଅବ‌ହେଳା   ମୁଖ୍ୟ କାରଣ ଥାଏ । ଯଦି ରୋଗୀର ଅତି କମ୍‌ରେ ଗୋଟିଏ ଥର ମାନିକ ଘଟଣା ଥାଏ ତା 'ହେଲେ ବାଇପୋଲାର ୧ ଡିଜଅଡର ଓ ଯଦି ଅତି କମ୍ ‌ରେ ଗୋଟିଏ ହାଇପୋମାନିକ ଘଟଣା ସ‌ହ ଘୋଟିଏ ବଡ଼ ଅବସାଦ ଘଟଣା ଥାଏ ତା 'ହେଲେ ବାଇପୋଲାର ୨ ଡିଜଅଡର କୁହାଯାଏ । ସ୍ୱଳ୍ପ ଲକ୍ଷଣ ସମ୍ପର୍ଣ୍ଣ ଦୀର୍ଘକାଳୀନ ରୋଗ ଥିଲେ ସାଇକ୍ଲୋଥାଇମିକ ଡିଜଅଡର କୁହାଯାଏ । ନିଶା ଓ ଅନ୍ୟ ଡାକ୍ତରୀ କାରଣ‌ଯୋଗୁ ହେଲେ ଏହାର ବର୍ଗୀକରଣ ଅନ୍ୟ ଭାବରେ ହୁଏ । ସମ ସମସ୍ୟା ସମ୍ପର୍ଣ୍ଣ ଅନ୍ୟ ରୋଗମାନଙ୍କ ନାମ: ନିଶା ଅପବ୍ୟବ‌ହାର, ବ୍ୟକ୍ତିତ୍ୱ ଡିଜଅଡର, ଅନୁଧ୍ୟାନ ଅଭାବ ଡିଜଅଡର ଓ ସିଜୋଫ୍ରେନିଆ ତ‌ଥା ଅନେକ ଡାକ୍ତରୀ ରୋଗ । ସାଧାରଣତଃ ଏହି ରୋଗୀମାନଙ୍କର ମନସ୍ତ‌ତ୍ତ୍ୱ ଚିକିତ୍ସା ଓ ମତି ସଂସ୍ଥାପନା ଔଷଧ କିମ୍ବା ମନୋବିକାର ଚିକିତ୍ସା କରାଯାଏ । ଲିଥିଅମ ଓ ଆଣ୍ଟିକନଭଲ୍‌ସାଣ୍ଟ ଔଷଧ ମତି ସଂସ୍ଥାପନା ନିମନ୍ତେ ଦିଆଯାଏ । ରୋଗୀର ଅନିଚ୍ଛା ସତ୍ତ୍ୱେ ଡାକ୍ତରଖାନା ଚିକିତ୍ସା ଦରକାର ହୋଇପାରେ ଯେତେବେଳେ କି ରୋଗୀର ନିଜ ଓ ଅନ୍ୟପ୍ରତି ସଙ୍କଟ ଥାଏ ତ‌ଥାପି ଚିକିତ୍ସା କରିବାକୁ ଇଚ୍ଛା କରେନି । ଅତିଶୟ ବ୍ୟବ‌ହାରିକ ଅସୁବିଧା ଥିଲେ ସ୍ୱଳ୍ପକାଳୀନ ବେଞ୍ଜୋଡାଏଜେପିନ ବା ଆଣ୍ଟିସାଇକୋଟିକ ଦିଆଯାଏ । ମାନିଆ ସମୟରେ ଆଣ୍ଟିଡିପ୍ରେସାଣ୍ଟ ଦେବା ବନ୍ଦ କରିଦିଆଯାଏ । ଅବସାଦ ସମୟରେ ଯଦି ଆଣ୍ଟିଡିପ୍ରେସାଣ୍ଟ ଦିଆଯାଏ ତେବେ ଏହା ସ‌ହ ମୁଡସ୍ଟାବିଲାଇଜର ଦିଆଯାଏ । ଅନ୍ୟ ଚିକିତ୍ସା କିଛି କାମ ନ କଲେ ଇଲେକ୍ଟ୍ରୋକନଭଲ୍‌ସିଓଥେରାପି   ଉପକାରରେ ଆସେ । ଔଷଧ ବନ୍ଦ କରିବାକୁ ହେଲେ ହଠାତ୍ ବନ୍ଦ ବ କରି ଧୀରେ ବନ୍ଦ କରାଯାଏ । ଅଧିକାଂଶ ଲୋକଙ୍କର ସାମାଜିକ, ଆର୍ଥିକ କିମ୍ବା କର୍ମ ବୈଷୟିକ ଅସୁବିଧା ଏହି ରୋଗ ଯୋଗୁ ଥାଏ । ହାରାହାରି ୧/୩ରୁ ୧/୪ ସମୟରେ ଏହି ଅସୁବିଧା ହୁଏ । ସାଧାରଣ ଲୋକମାନଙ୍କର ମୃତ୍ୟୁ ସଙ୍କଟ ଅପେକ୍ଷା ଏହି ରୋଗୀଙ୍କର ୨ଗୁଣ ଅଧିକ ସଙ୍କଟ ଥାଏ । ଏହା ଦରିଦ୍ର ଜୀବନ‌ଚର୍ଯ୍ୟା ଓ ଔଷଧମାନଙ୍କର ପ୍ରତିକ୍ରିୟା ଯୋଗୁ ହୁଏ । ଆମେରିକାରେ ୩ % ଲୋକଙ୍କର ଜୀବନର ଯେ କୌଣସି ସମୟରେ ବାଇପୋଲାର ରୋଗ ହୁଏ । ଅନ୍ୟ ଦେଶମାନଙ୍କରେ ଏହି ହାର ୧% ଥାଏ । ସାଧାରଣତଃ ୨୫ ବର୍ଷ ବୟସରେ ଏହି ରୋଗ ଆରମ୍ଭ ହୁଏ । ପୁରୁଷ ଓ ମହିଳାମାନଙ୍କର ସମାନ ହାର ଥାଏ । ଆମେରିକାରେ ୧୯୯୧ ବର୍ଷରେ ଏହି ରୋଗର ଆର୍ଥିକ କ୍ଷତି ପ୍ରାୟ ୪୫ ବିଲିଅନ ଡଲାର । ବାର୍ଷିକ ୫୦ କର୍ମଦିବସରେ ଅନୁପସ୍ଥିତି ଏହି ରୋଗ ସ‌ହ ସମ୍ପର୍କ ଥିବା ଜଣାଯାଏ । ଅଧିକାଂଶ ସମୟରେ ବାଇପୋଲାର ଡିଜଅଡର ରୋଗୀ ସାମାଜିକ ଲାଞ୍ଛନ   ସ‌ହ୍ୟ କରନ୍ତି ।
ଶବରୀମାଳା ମନ୍ଦିର ମାମଲାରେ ଉତ୍ତତମ ନ୍ୟାୟାଳୟଙ୍କ ଫଇସଲା ଫଳରେ କେରଳସ୍ଥିତ ଶବରୀମାଳା ମନ୍ଦିର ମଧ୍ୟରେ ୧୦ରୁ ୫୦ ବର୍ଷ ଆୟୁର ମହିଳାମାନଙ୍କ ପ୍ରବେଶ ପାଇଁ ବହୁ ଦିନରୁ ପ୍ରଚଳିତ ନିଷେଧାଦେଶ ଉଚ୍ଛେଦ ହୋଇଯାଇଛି । ଉଚ୍ଚତମ ନ୍ୟାୟାଳୟର ଏକ ପାଞ୍ଚଜଣିଆ ସାମ୍ବିଧାନିକ ଖଣ୍ଡପୀଠର ଏହି ଫ‌ସଲା ଫଳରେ ଏଣିକି ସବୁ ଆୟୁର ମହିଳାମାନେ ମନ୍ଦିର ମଧ୍ୟରେ ପ୍ରବେଶ କରିପାରିବ । ପୃଷ୍ଠଭୂମି କେରଳସ୍ଥିତ ଶବରୀମାଳା ମନ୍ଦିର ମଧ୍ୟରେ ୧୦ରୁ ୫୦ ବର୍ଷ ଆୟୁର ମହିଳାମାନଙ୍କ ପାଇଁ ପ୍ରବେଶ ନିଷେଧ ଥିଲା । ଏଭଳି ପରମ୍ପରା ସପକ୍ଷରେ କୁହାଯାଏ ଯେ ମନ୍ଦିରର ପୂଜା ପାଉଥିବା ଆୟାପ୍ପା ଭଗବାନ ହେଉଛନ୍ତି ଆଜନ୍ମ ବ୍ରହ୍ମଚାରୀ ବା ନିତ୍ୟ ବ୍ରହ୍ମଚାରୀ । ଅତଏବ ୧୦ରୁ ୫୦ ବର୍ଷର ମହିଳାମାନଙ୍କ ପାଇଁ, ଯେଉଁମାନଙ୍କ ମାସିକ ଋତୁ ସମୟରେ ପୂଜା ଏବଂ ମନ୍ଦିର ପ୍ରବେଶ ଉପରେ ସାଧାରଣ କଟକଣା ରହିଛି, ମନ୍ଦିରରେ ପ୍ରବେଶ ବର୍ଜନୀୟ । ଫଇସଲା ନିର୍ଦ୍ଦିଷ୍ଟ ଆୟୁର ମହିଳାମାନଙ୍କ ଉପରେ ମନ୍ଦିର ପ୍ରବେଶ କ୍ଷେତ୍ରରେ ଥିବା ଏହି ନିଷେଧାଦେଶ ବିରୁଦ୍ଧରେ ୟଙ୍ଗ ଲୟରସ ଆସୋସିଏସନ ଏବଂ ଅନ୍ୟମାନେ ୨୦୦୬ ମସିହାରେ ଏକ ମାମଲା ଦାୟର କରିଥିଲେ । ଆବେଦନକାରୀଙ୍କ ଯୁକ୍ତି ଥିଲା ଯେ ଲିଙ୍ଗ ଭେଦରେ ଏଭଳି ନିଷେଧାଦେଶ ସମ୍ବିଧାନ ପ୍ରଦତ୍ତ ସମାନତାର ଅଧିକାରକୁ ହନନ କରୁଅଛି । ତତକାଳୀନ ମୁଖ୍ୟ ବିଚାରପରି ଜଷ୍ଟିସ ଦୀପକ ମିଶ୍ରଙ୍କ ଅଧ୍ୟକ୍ଷତାରେ ଏକ ପାଞ୍ଚଜଣିଆ ସାମ୍ବିଧାନିକ ଖଣ୍ଡପୀଠ ଏହି ମାମଲାର ଶୁଣାଣି କରି   1965ର ଧାରା 3 (ଖ)ରେ ବର୍ଣ୍ଣିତ ଏଭଳି ନିଷେଧାଦେଶ ମହିଳାମାନଙ୍କ ସମାନତାର ଅଧିକାରର ପରିପନ୍ଥୀ ବୋଲି ଉଚ୍ଚତମ ନ୍ୟାୟାଳୟ ତାଙ୍କ ରାୟରେ ଉଲ୍ଲେଖ କରିଛନ୍ତି  । ଏହା ଛଡା ମନ୍ଦିରରେ ପ୍ରବେଶ କରିବା ପାଇଁ ଅନ୍ୟ ଆୟୁ ବର୍ଗର ମହିଳାମାଙ୍କ କ୍ଷେତ୍ରରେ ଥିବା ୪୧ ଦିନର ବ୍ରହ୍ମଚର୍ଯ୍ୟ ସର୍ତ୍ତ ମଧ୍ୟ ସଂବିଧାନ ବିରୋଧି ବୋଲି ପ୍ରକାଶ କରିଛନ୍ତି ।
ପେଲାଗ୍ରା   ରୋଗ ଭିଟାମିନ ବି୩ ବା ନିଆସିନ   ଅଭାବ ଯୋଗୁ ହୁଏ । ଏହି ରୋଗରେ ଚର୍ମ ପ୍ରଦାହ, ତରଳ ଝାଡ଼ା, ଡିମେନ୍ସିଆ ଓ ପାଟି ଘାଆ ହୁଏ । ଚର୍ମ ଘସିହେଉଥିବା ସ୍ଥାନ ଓ ସୂର୍ଯ୍ୟାଲୋକ ପଡ଼ୁଥିବା ସ୍ଥାନରେ ଏହି ରୋଗ ଅଧିକ ହେଉଥିବା ଦେଖାଯାଏ । ସମୟକ୍ରମେ ଚମ କଳା ଦେଖାଯାଏ, ଶକ୍ତ ହୋଇ ଚୋପା ଛାଡ଼ିବାକୁ ଲାଗେ । ଦୁଇ ପ୍ରକାର ପେଲାଗ୍ରା ରୋଗ ଦେଖାଯାଏ: ପ୍ରାଥମିକ ଓ ଗୌଣ ବା ପ୍ରାଇମେରୀ ଓ ସେକେଣ୍ଡାରୀ । ଖାଦ୍ୟରେ ଯଥେଷ୍ଟ ନିଆସିନ ଓ ଟ୍ରିପ୍ଟୋଫେନ   ଅଭାବ ହେଲେ ପ୍ରାଇମାରୀ ପେଲାଗ୍ରା ହୁଏ । କୌଣସି କାରଣ ବଶତଃ ଖାଦ୍ୟରେ ଥିବା ନିଆସିନ ବ୍ୟବ‌ହାର ନହୋଇପାରିଲେ ସେକେଣ୍ଡାରୀ ପେଲାଗ୍ରା ହୁଏ । ଆଲକିହୋଲିଜ୍ମ , ଦୀର୍ଘକାଳର ତରଳ ଝାଡ଼ା ହେଲେ, କାର୍ସିନଏଡ ସିଣ୍ଡ୍ରୋମ  , ହାର୍ଟନପ ରୋଗ   ଓ ଆଇସୋନିଆଜିଡ   ଭଳି ଅନେକ ରକମର ଔଷଧ ଯୋଗୁ ହୁଏ । ଲକ୍ଷଣ ଦେଖି ରୋଗ ନିର୍ଣ୍ଣୟ କରିହୁଏ ଓ ପରିସ୍ରା ପରୀକ୍ଷା କରିଲେ ନିର୍ଣ୍ଣୟକୁ ସାହାଯ୍ୟ ହୁଏ । ନିଆସିନ ବା ନିକୋଟିନାମାଇଡ   ପରିପୂରକ ଦେଇ ଏହାର ଚିକିତ୍ସା କରାଯାଏ । ଏହି ଔଷଧ ଖାଇବାର ଦୁଇ ଦିନ ମଧ୍ୟରେ ଉନ୍ନତି ହେବା ଲକ୍ଷ କରାଯାଏ । ଖାଦ୍ୟରେ ଉନ୍ନତି ଆଣିବାକୁ ପରାମର୍ଶ ଦିଆଯାଏ । ସୂର୍ଯ୍ୟାଲୋକ କମ୍ ପଡ଼ିବା ନିମନ୍ତେ ସନସ୍କ୍ରିନ   ବ୍ୟବ‌ହାର ଓ ଉପ‌ଯୁକ୍ତ ଲୁଗାପଟା ପିନ୍ଧିଲେ ଚର୍ମ ଶୁଖିଯାଏ । ଅଣଚିକିତ୍ସିତ ହେଲେ ମୃତ୍ୟୁ ହୋଇପାରେ । ବିକାଶଶୀଳ ପୃଥିବୀ   ଓ ସବ୍-ସାହାରା ଆଫ୍ରିକାରେ  ଏହି ରୋଗ ଅଧିକ ଦେଖାଯାଏ ।
କାର୍ବେଟୋସିନ, ଅନ୍ୟମାନଙ୍କ ମଧ୍ୟରେ ଏକ ବ୍ୟବସାୟୀକ ନାମ ପାବଲ, ଏକ ଔଷଧ ଯାହାକି ପ୍ରସବପର ଅତ୍ୟଧିକ ରକ୍ତସ୍ରାବ, ବିଶେଷତଃ ସିଜରିଆନ ସେକସନ ଅପରେଶନ ପରେ ହେଉଥିବା ରକ୍ତସ୍ରାବକୁ ରୋକିବା ପାଇଁ ବ୍ୟବହୃତ ହୁଏ, । ଏହା ଅକ୍ସିଟୋସିନ୍ ଭଳି କାମ କରୁଥିବା ପରି ଜଣାଯାଏ  ଅନ୍ୟ ବିକଳ୍ପ ତୁଳନାରେ ଏହାର ଅଧିକ ଦାମ ରହୁଥିବାରୁ ଏନଏଚଏସ ସ୍କଟଲ୍ୟାଣ୍ଡ ଏହାକୁ ବ୍ୟବହାର କରିବାକୁ ସୁପାରିଶ କରେନି  ଏହା ଶିରା କିମ୍ବା ମାଂସପେଶୀରେ ଇଞ୍ଜେକନ ଆକାରରେ ଦିଆଯାଏ  ଆଦୌ ଚିକିତ୍ସା ନ କଲେ ବା କୌଣସି ବିଶେଷ ଚିକିତ୍ସା କିମ୍ବା ପ୍ଲାସେବୋଠାରୁ ଭିନ୍ନ କିଛି ପାର୍ଶ୍ୱ ପ୍ରତିକ୍ରିୟା ଦେଖାଯାଏ ନାହିଁ  ଅପସ୍ମାର କିମ୍ବା ଏକ୍ଲାମ୍ପସିଆ ରୋଗୀଙ୍କଠାରେ ଏହା ବ୍ୟବହାର କରିବାକୁ ସୁପାରିଶ କରାଯାଏ ନାହିଁ। ଅକ୍ସିଟୋସିନର ଏକ ଦୀର୍ଘ କାର୍ଯ୍ୟକାରୀ ଆକାର ରୂପେ କାର୍ବେଟୋସିନ ନିର୍ମିତ  ଏହା ଅକ୍ସିଟୋସିନ ରିସେପ୍ଟରକୁ ସକ୍ରିୟ କରିବାଦ୍ୱାର ଜରାୟୁର ସଙ୍କୋଚନ ବୃଦ୍ଧି ପାଇଥାଏ  ୧୯୭୪ ମସିହାରେ କାର୍ବେଟୋସିନ ବିଷୟ ପ୍ରଥମେ ବର୍ଣ୍ଣନା କରାଯାଇଥିଲା  କାନାଡା ଏବଂ ଯୁକ୍ତରାଜ୍ୟରେ ୧୯୯୭ ମସିହାରେ ଚିକିତ୍ସା ପାଇଁ ଏହାର ବ୍ୟବ‌ହାରକୁ ଅନୁମୋଦିତ ହୋଇଥିଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ତାଲିକାର ଅଛି । ଯୁକ୍ତରାଜ୍ୟରେ ୨୦୧୮ ସୁଦ୍ଧା ଏନଏଚଏସକୁ ଏହା ନିମନ୍ତେ ୧୮ପାଉଣ୍ଡ ଖର୍ଚ୍ଚ କରିବାକୁ ପଡ଼ୁଛି  ଭୂମଣ୍ଡଳ ସ୍ତରରେ ଏହାର ମୂଲ୍ୟ 8ରୁ 40 ପାଉଣ୍ଡ ମଧ୍ୟରେ ଥାଏ  ଏହା ଆମେରିକା କିମ୍ବା ଜାପାନରେ ଉପଲବ୍ଧ ନୁହେଁ
ୟେଭାଡୁ  ( : ) ୨୦୧୪ ମସିହାର ଭାରତୀୟ ତେଲୁଗୁ ଭାଷାର ଆକ୍ସନ ଫିଲ୍ମ ଅଟେ  । ଏହା ବାମସୀ ପେଡ଼ିପଲ୍ଲୀଙ୍କଦ୍ୱାରା ଲିଖିତ ଓ ନିର୍ଦ୍ଦେଶିତ ହୋଇଛି । ଏହି ଫିଲ୍ମରେ ରାମ ଚରଣ, ଏମୀ ଜ୍ୟାକ୍ସନ ଓ ଶ୍ରୁତୀ ହାସନ ମୁଖ୍ୟ ଭୂମୀକା ଗ୍ରହଣ କରିଛନ୍ତି; ସାଇ କୁମାର, ଜୟ ସୁଧା, ବ୍ରହମାନ୍ଦମ ଓ ରାହୁଲ ଦେବ ସହାୟକ ଭୂମିକା ଗ୍ରହଣ କରିଛନ୍ତି । ଏଥିରେ ଅଲ୍ଲୁ ଅର୍ଜୁନ ଓ କାଜଲ ଅଗ୍ରୱାଲଙ୍କୁ ମୁଖ୍ୟ ଭୂମିକା ରୂପେ ସଂକ୍ଷିପ୍ତ ଭାବେ ଦେଖା ଯାଇଛି । ଏହି ଫିଲ୍ମ ଦିଲ ରାଜୁଙ୍କଦ୍ୱାରା ଶ୍ରୀ ଭେଙ୍କଟେଶ୍ୱର କ୍ରୀଏସନ ବ୍ୟାନର ତଳେ ନିର୍ମିତ ହୋଇଥିଲା । ବକ୍କାଥମ ବାମସୀ, ଫିଲ୍ମର ପଟକଥାକୁ ପେଡିପ୍ଳୀ ସହିତ ଲେଖିଥିଲେ । ଦେବୀ ଶ୍ରୀ ପ୍ରସାଦ ଫିଲ୍ମର ସଙ୍ଗୀତ ତିଅରି କରିଥିଲେ ଏବଂ ମାର୍ତଣ୍ଡ ଭେଙ୍କଟସ ଫିଲ୍ମର ସମ୍ପାଦକ ଥିଲେ । ଏହି ଫିଲ୍ମ ୩୫୦ ମିଲିୟନ ବଜେଟରେ ତିଆରି ହୋଇଥିଲା ଏବଂ ଆଧିକାରୀକ ଋପେ ୯ ଡିସେମ୍ବର ୨୦୧୧ ମସିହାରେ ଲଞ୍ଚ କରାଯାଇଥିଲା । ପ୍ରଧାନ ଫଟୋଗ୍ରାଫି ୨୭ ଏପ୍ରିଲ ୨୦୧୨ ମସିହାରୁ ଆରମ୍ଭ ହୋଇଥିଲା ଏବଂ ୨୨ ଜୁଲାଇ ୨୦୧୩ ପର୍ଯ୍ୟନ୍ତ ଚାଲିଥିଲା । ଫିଲ୍ମର ଅଧିକାଂଶ ଭାଗ ବିଶାଖାପାଟନମ୍ ଓ ହାଇଦ୍ରାବାଦରେ ନିର୍ମାଣ ହୋଇଥିଲା , ଅଧିକାଂଶ  "ରାମଜୀ ଫିଲ୍ମ ସିଟୀ" ରେ ହୋଇଥିଲା । ଏହି ଫିଲ୍ମର ଦୁଇଟି ଗୀତ ସ୍ୱିଜରଲ୍ୟାଣ୍ଡ ଏବଂ ବ୍ୟାଙ୍କକରେ ହୋଇଥିଲା । ୟେଭାଡୁ ଫିଲ୍ମ ମକର ସଂକ୍ରାନ୍ତି ଉତ୍ସବରେ ରିଲିଜ ହୋଇଥିଲା । ଏହି ଫିଲ୍ମକୁ ଆଲୋଚକମାନଙ୍କଠାରୁ ଭଲ ପ୍ରତିକ୍ରୀୟା ମିଳିଥିଲା । ଏହି ଫିଲ୍ମ 600 ମିଲିୟନରୁ ଅଧିକ ରୋଜଗାର କରିଥିଲା ଏବଂ ୪୭୧ ମିଲିୟନର ବିତରକ ଅଂଶୀଦାର ଏକତ୍ର କରିଥିଲା ଯାହା ୨୦୧୪ ମସିହାର ସବୁଠାରୁ ଅଧିକ ରୋଜଗାର କରିଥିବା ତେଲୁଗୁ ଫିଲ୍ମରୁ ଗୋଟିଏ ଥିଲା । ଏହି ଫିଲ୍ମକୁ ତାମିଲରେ  "ମଗଧୀରା"  ଋପେ ଓ ମାଲାୟଲାମରେ  "ଭାଇ ମାଇଁ ବ୍ରଦର"  ଋପେ    (ଅନ୍ୟ ଭାଷାରେ ଅନୁବାଦ କରିବା) କରାଯାଇଥିଲା  । ଉତ୍ପାଦନ ଓ ବିକାଶ ଦିଲ ରାଜୁ ଟେକ୍ନିକ ଋପେ ସଞ୍ଚାଳିତ ଫିଲ୍ମର ନିର୍ମାଣ କରିବାକୁ ଚାହୁଁଥିଲେ ଏବଂ ବାମସୀ ପେଡିପଲ୍ଲୀଙ୍କଦ୍ୱାରା ଲିଖିତ ଏକ ସ୍କ୍ରିପ୍ଟର ଚୟନ କରିଥିଲେ । ରାଜୁ ଅକ୍ଟୋବର ୨୦୧୧ ମସିହା ଆରମ୍ଭରେ ଆଧିକାରିକ ଋପେ ଏହି ପରିୟୋଜନାର ଘୋଷଣା କରିଥିଲେ ଏବଂ ତା 'ସହିତ ରାମ ଚରଣଙ୍କୁ ଫିଲ୍ମର ନାୟକ ଭାବେ ଘୋଷଣା କରିଥିଲେ ।ଏହି ପରିୟୋଜନାର ନିର୍ମାଣ ଶ୍ରୀ ଭେଙ୍କଟେଶ୍ୱର କ୍ରିଏସନ ବ୍ୟାନର ତଳେ କରାଯାଇଥିଲା , ଏହା ସହିତ ଏହାର କଳାକାର ଏବଂ କର୍ମୀ ଦଳ ସହ ବିବରଣୀର ଘୋଷଣା କରାଯାଇଥିଲା । ଚରଣଙ୍କ ସହିତ ପଟକଥା ସେୟାର କରିବା ପୂର୍ବରୁ, ପେଡିପଲ୍ଲୀ ପାଖାପାଖି ଦୁଇ ମାସ ପର୍ଯ୍ୟନ୍ତ  "ବୃନ୍ଦାବନ"   (୨୦୧୦) ପରି ନିର୍ଦ୍ଦେଶିତ ପାରିବାରିକ ନାଟକ ପରେ ଏହା ଉପରେ କାମ କରିଥିଲେ  । ଦେବୀ ଶ୍ରୀ ପ୍ରସାଦଙ୍କୁ ନଭେମ୍ବର ୨୦୧୧ ମସିହା ଆରମ୍ଭରେ ଫିଲ୍ମର ସଙ୍ଗୀତ ନିର୍ଦ୍ଦେଶକ ଋପେ ଘୋଷଣଆ କରାଯାଇଥିଲା, ସେ ପେଡିପଲ୍ଲୀ ଓ ଚରଣଙ୍କ ସହିତ ନିଜର ପ୍ରଥମ ସହକାର୍ଯ୍ୟତାକୁ ଚିହ୍ନିତ କରିଥିଲେ । ସଙ୍ଗୀତର ବୈଠକ ଗୋଆରେବା ଆୟୋଜିତ କରାଯାଇଥିଲା । ଫିଲ୍ମର ନିର୍ମାଣ ଆଧିକାରିକ ଋପେ ହାଇଦ୍ରାବାଦରେ ୯ ଡିସେମ୍ବର ୨୦୧୧ ମସିହାରେ ଆରମ୍ଭ ହୋଇଥିଲା ; ଫିଲ୍ମର ଶୀର୍ଷକ ୟେଭାଡୁ ଘୋଷଣା କରାଗଲା ଓ ସେହିଦିନ ଏକ ଫାଷ୍ଟ ଲୁକ ପୋଷ୍ଟରର ଅନାବରଣ କରାଯାଇଥିଲା । ପେଡିପଲ୍ଲୀ , ବଙ୍କାଥମ ବମସୀଙ୍କଦ୍ୱାରା ଲିଖିତ କାହାଣୀରୁ ତାଙ୍କ ପଟକଥାର ଆଧାର ବନେଇଥିଲେ । ଆନନ୍ଦ ସାଇ, ଫିଲ୍ମର କଳା ନିର୍ଦ୍ଦେଶକ ଥିଲେ ଏବଂ ସେ ସେପ୍ଟେମ୍ବର ୨୦୧୩ ପର୍ଯ୍ୟନ୍ତ ନିଜ କାମ ପୁରଣ କରିଥିଲେ । ଅବ୍ବୂରୀ ରବି, ସମ୍ବାଦରେ ଯୋଗଦାନ ଦେଇଥିଲେ । ଶ୍ରୀ ରାମ ପ୍ରସାଦ, ଫିଲ୍ମର ଛାୟାକାର ଥିଲେ ଏବଂ ଭେଙ୍କଟଶ ଫିଲ୍ମର ସମ୍ପାଦକ ଥିଲେ । ବିଷୟ-ବସ୍ତୁ ଓ ପ୍ରଭାବ ଫିଲ୍ମର ଲେଖକ ମାନଙ୍କ ସତ୍ତ୍ୱେ, ବଙ୍କାଥମ ବମସୀ ଜୁନ ୨୦୧୩ ମସିହା ଆରମ୍ଭରେ ଏହାର ଖଣ୍ଡନ କରିଥିଲେ । ବହୁ ଆଲୋଚକ ମାନଙ୍କ ମତ ଥିଲା ଯେ, ୧୯୯୭ ମସିହା ଆକ୍ସନ ଫିଲ୍ମ  "ଜାନ ବୁ" ର ଫେସ ଅଫ ଉପରେ ଅଧିକ ପ୍ରେରିତ ଥିଲା, ତା 'ସହିତ ତେଲୁଗୁ ଫିଲ୍ମ  "ଛତ୍ରପତୀ"   (୨୦୦୫) ଓ  "ବିକ୍ରମାରକୁଡୁ"   (୨୦୦୬)ର ସମାନତା, ଦୁହେଁ ଏସ ଏସ ରାଜାମୌଲୀଙ୍କଦ୍ୱାରା ନିର୍ଦ୍ଦେଶିତ ଥିଲା  । ଆମ ସହିତ ଫିଲ୍ମ ନିର୍ମାତା ନାହାନ୍ତି, ଯାହାଙ୍କ ପାଖେ ଆବଶ୍ୟକ ରଚନାତ୍ମକ ଓ ଟେକେନିକ ରହିବା ଆବଶ୍ୟକ , ଯେଉଁମାନେ ୧୯୯୭ ମସିହାର ଆକ୍ସନ ଥ୍ରିଲର ଫିଲ୍ମର ଅନୁକୂଳନକୁ ତିଆରି କରିବାର ଉପାୟ ଜାଣିଛନ୍ତି । ନିର୍ଦ୍ଦେଶକ କେବଳ ଜଣେ ଏକ ନାଟକକୁ ତିଆରି କରିବା ପାଇଁ କେନ୍ଦ୍ରୀୟ ବିଚାରକୁ ଆଧାର ଭାବେ ନେଇଥାନ୍ତି ।
ପସୁଡ଼ି   : , .  'ଅସୁବିଧା'  ପାକିସ୍ତାନୀ ଗାୟକ ଅଲି ସେଠୀ ଏବଂ ପ୍ରଥମଥର ଗାୟିକା ଶେ ଗିଲଙ୍କଦ୍ୱାରା ବୋଲାଯାଇଥିବା ଏକ ପଞ୍ଜାବୀ ଏବଂ ଉର୍ଦ୍ଦୁ ଏକକ ଗୀତ । ଏହା ୨୦୨୨ ଫେବୃଆରୀ ୬ ତାରିଖରେ କୋକ ଷ୍ଟୁଡ଼ିଓ ପାକିସ୍ତାନର ୧୪ତମ ସିଜିନ  (ଦ୍ୱିତୀୟ ଅଧିବେଶନ)ର ଷଷ୍ଠ ଗୀତ ଭାବରେ ଏବଂ ପରେ ଫେବୃଆରୀ ୭ ତାରିଖରେ ୟୁଟ୍ୟୁବରେ ମୁକ୍ତିଲାଭ କରିଥିଲା  । ସ୍ପଟିଫାଏର  "ଭାଇରାଲ୍ ୫୦ - ଗ୍ଲୋବାଲ"  ତାଲିକାରେ ଉଲ୍ଲେଖିତ ହେବାରେ  "ପସୁଡ଼ି"  ହେଉଛି ପ୍ରଥମ କୋକ ଷ୍ଟୁଡିଓ ଗୀତ ଏବଂ ପ୍ରଥମ ପାକିସ୍ତାନୀ ଗୀତ । ଏହା ଡିଜନି+ ମିନିସିରିଜ ମିସ ମାର୍ଭେଲର, ଚତୁର୍ଥ ଏପିସୋଡ଼ରେ ପ୍ରଦର୍ଶିତ ହୋଇଥିଲା ଏବଂ ୨୦୨୨ ଅଗଷ୍ଟରେ ଏହା କୋକ ଷ୍ଟୁଡ଼ିଓର ୧୪ ବର୍ଷର ଇତିହାସରେ ତୃତୀୟ ଗୀତ ଭାବରେ ୟୁଟ୍ୟୁବରେ ୩୦୦ ନିୟୁତ ଥର ଦେଖାହୋଇଥିଲା ।
ଜିଞ୍ଜା ବା ଶିଣ୍ଟୋଶାଳ  ( - ଜିଞ୍ଜା - ଈଶ୍ବରଙ୍କ ଗୃହ) ଶିଣ୍ଟୋବାଦର କାମିମାନଙ୍କ ପାଇଁ ଉଦ୍ଦିଷ୍ଟ ସ୍ଥାନ  । ଏହାର ପ୍ରମୁଖ ସ୍ଥଳଟି ପବିତ୍ର ବସ୍ତୁ ରଖିବା ପାଇଁ ବ୍ଯବହୃତ ହୁଏ । ଜାପାନୀ ଭାଷାରେ ଶିଣ୍ଟୋଶାଳର ଅନେକ ନାମ - ଗୋଙ୍ଗେନ, ଜିଞ୍ଜା, ଜିଙ୍ଗୁ, ମୋରୀ, ମ୍ଯୋଯୀନ, ତାଇଶା, ଉବୁସୁନା, ୟାଶୀରୋ ତଥା ପରପ୍ରତ୍ଯୟ - -ଗୁ, -ଶା, ଆଦି ବ୍ଯବହାର ହୁଏ । ସାଧାରଣତଃ ଏକ ଶାଳରେ ହୋଦେନ ଥାଏ ଯେଉଁଥିରେ କାମିଙ୍କୁ  (କାମିଙ୍କର ପ୍ରତିମା କିମ୍ବା ଏକ ଦର୍ପଣ) ପ୍ରତିଷ୍ଠା କରାଯାଇଥାଏ  । ଯଦି ଶାଳଟି ଏକ ପର୍ବତ ଉପରେ କରାଯାଇ ଯାହାକୁ ସମ୍ପୂର୍ଣ୍ଣ ଭାବରେ ଉକ୍ତ କାମିଙ୍କୁ ସମର୍ପିତ କରାଯାଇଥାଏ ତେବେ ହୋଦେନର ଉପସ୍ଥିତି ଆବଶ୍ୟକ ନଥାଏ ।
ଅକ୍ଷୟ କୁମାର ଚକ୍ରବର୍ତ୍ତୀ ଓଡ଼ିଶାରେ ଜନ୍ମିତ ଜଣେ ଜଣାଶୁଣା ଓଡ଼ିଆ ଲେଖକ ଓ ଅନୁବାଦକ ଥିଲେ । ରଚନାବଳୀ ଅନୁବାଦ ସେ  "ସେକ୍ସପିଅର" ଙ୍କ ଲିଖିତ  '  "ର ଓଡ଼ିଆରେ ରୂପାନ୍ତର କରିଥିଲେ ।
ମସୁର ଏକ ଭାରତୀୟ ଖାଦ୍ୟ ଯାହା ମ‌ଇଦାରୁ ତିଆରି ହୋଇଥାଏ । ଏହା ଦେଖିବାକୁ ଲମ୍ବା ଓ ଚାରିକୋଣିଆ ହୋଇଥାଏ । ଏହାକୁ ଅନେକ ଦିନ ଧରି ଡବାରେ ସାଇତି ରଖାଯାଇପାରେ । ଏହାକୁ ଗରମ ଓ ଥଣ୍ଡା ଖିଆଯାଇପାରେ । ଉପାଦାନ ୨୫୦ ଗ୍ରାମ ମ‌ଇଦା ୨୫୦ ଗ୍ରାମ ଚିନି ଘିଅ  (ଦରକାର ଅନୁସାରେ) ତିଆରି ପ୍ରଣାଳୀ ପ୍ରଥମେ ମ‌ଇଦାଓ ଚିନିକୁ ଅଳ୍ପ ଘିଅରେ ଗୋଳାଯାଏ, ତାହାପରେ ସେଥିରେ ଅଳ୍ପ ପାଣି ମିଶାଇ ଚକଟି ରୁଟି ଗୁଳା ପରି ବଡ଼ ବଡ଼ ଖଣ୍ଡ ମାନ ତିଆରି କରି କେଇ ମିନିଟ ରଖାଯାଏ  । ତାହାପରେ ଏହାକୁ ଛୁରିରେ କାଟି ଚାରିକୋଣିଆ ଆକାରରେ ଗଢ଼ାଯାଇଥାଏ । ତାହାପରେ ଏହାକୁ ଧିମା ଆଞ୍ଚରେ ଘିଅ ବା ତେଲରେ ଛଣାଯାଇଥାଏ । ଚିନିରେ ରାସେଣି ବା ସିରା ତିଆରି କରାଯାଇ ଏହି ଛଣା ମସୁରକୁ ଏଥିରେ କିଛି ସମୟ ପକାଯାଇ ବାହାରକୁ କାଢ଼ି ଆଣି ଥଣ୍ଡା କରାଯାଇଥାଏ ।
୧୧ପି ବିଲୋପନ ସିଣ୍ଡ୍ରୋମ, ପୂର୍ବ ନାମ ଡବ୍ଲ୍ୟୁଏଜିଆର ସିଣ୍ଡ୍ରୋମ  ( ସିଣ୍ଡ୍ରୋମ), ଏକ ଜେନେଟିକ ରୋଗ ଯେଉଁଥିରେ ଲୋକମାନେ ୱିମସ ଅର୍ବୁଦ  ଏକ ପ୍ରକାର ବୃକ୍‌କ କର୍କଟ  , ଆନିରିଡିଆ  (ଆଖିର ରଙ୍ଗୀନ ଅଂଶର ଅନୁପସ୍ଥିତି), ଯୌନମୂତ୍ରାଙ୍ଗ ଅସ୍ୱାଭାବିକତା ଯେପରିକି ଅଣଅବରୋହୀ ଟେଷ୍ଟିସ ଓ ମାନସିକ ଅନ‌ଗ୍ରସରତା ରୋଗମାନଙ୍କର ସଙ୍କଟରେ ଥାଆନ୍ତି  । ଅନ୍ୟାନ୍ୟ ଲକ୍ଷଣ ମଧ୍ୟରେ ସାମାନ୍ୟ ଆଲୋକ ଗ୍ରହଣ, ମୋତିଆବିନ୍ଦୁ, ବାଲ୍ୟ ମୋଟାପଣ, ଅଗ୍ନାଶୟ ପ୍ରଦାହ ଏବଂ ବୃକ୍‌କ ବିଫଳତା ଇତ୍ୟାଦି ଅନ୍ତର୍ଭୁକ୍ତ ହୋଇପାରେ । ବୌଦ୍ଧିକ ଅକ୍ଷମତା ସାଧାରଣତଃ ସାମାନ୍ୟରୁ ମଧ୍ୟମ ଶ୍ରେଣୀ ମଧ୍ୟରେ ଥାଏ । ଏହାର କାରଣ ହେଉଛି କ୍ରୋମୋଜୋମର ୧୧ତମ କ୍ଷୁଦ୍ର ବାହୁରେ ଜେନେଟିକ୍ ପଦାର୍ଥ ବିଲୋପ ସାଧନ । ପ୍ରାରମ୍ଭିକ ବିକାଶ ସମୟରେ ଅଧିକାଂଶ ମାମଲା ସ୍ୱତଃସ୍ପୁର୍ତ୍ତ ଭାବରେ ଘଟିଥାଏ ବା କ୍ୱଚିତ୍ ଏହା ପିତାମାତାଙ୍କଠାରୁ ଉତ୍ତରାଧିକାରୀ ସୂତ୍ରରେ ଆସିଥାଇପାରେ । ଏଥିରେ ପିଏଏକ୍ସ୬ ଏବଂ ଡବ୍ଲ୍ୟୁଟି୧ ସମେତ ପରସ୍ପର ପାଖରେ ବସିଥିବା ଏକ ଜିନ ଗୋଷ୍ଠୀର ଅଭାବ ଥାଏ । ଏଥିରେ ବିଡିଏନଏଗଫ ଜିନ୍ ଜଡିତ ହେଲେ ମୋଟାପଣ ହୁଏ । ଜନ୍ମ ସମୟରେ ପରୀକ୍ଷା ଉପରେ ଆଧାର କରି ରୋଗ ନିର୍ଣ୍ଣୟ କରାଯାଏ ଏବଂ କାରିଓଟାଇପିଂଦ୍ୱାରା ନିଶ୍ଚିତ କରାଯାଇଥାଏ । ଲକ୍ଷଣ ଉପରେ ଚିକିତ୍ସା ଆଧାରିତ ହୁଏ । ୱିମସ ଅର୍ବୁଦ ସାଧାରଣତଃ ଅସ୍ତ୍ରୋପଚାର ଏବଂ କେମୋଥେରାପିଦ୍ୱାରା ଚିକିତ୍ସା କରାଯାଏ; ବୌଦ୍ଧିକ ଅକ୍ଷମତା ଥିଲେ ବିଶେଷ ଧରଣର ଶିକ୍ଷାଦ୍ୱାରା ସାହାଯ୍ୟ ହୋଇପାରେ ଏବଂ ବୃକ୍‌କ ସମସ୍ୟା ଥିଲେ ଏସିଇ ଇନହିବିଟର କିମ୍ବା ବୃକ୍‌କ ପ୍ରତିରୋପଣ ଆବଶ୍ୟକ ହୋଇପାରେ  ବିଶ୍ୱାସ କରାଯାଏ ଯେ ଆୟୁଷ କମିଯାଏ, କିନ୍ତୁ କେତେ ତାହା ସ୍ପଷ୍ଟ ହୋଇନାହିଁ। ଏହି ସିଣ୍ଡ୍ରୋମ ୫୦୦,୦୦୦ ଲୋକ ମଧ୍ୟରୁ ଜଣେ ବା ଏକ ନିୟୁତ ଲୋକଙ୍କ ମଧ୍ୟରୁ ଜଣକ ଉପରେ ପ୍ରଭାବ ପକାଇଥାଏ । ନାରୀମାନଙ୍କ ଅପେକ୍ଷା ପୁରୁଷମାନେ ଅଧିକ ପ୍ରଭାବିତ ହୁଅନ୍ତି  ୧୯୬୪ ମସିହାରେ ମିଲର ଏହି ଅବସ୍ଥା ପ୍ରଥମେ ବର୍ଣ୍ଣନା କରିଥିଲେ । ସଂପୃକ୍ତ ଜେନେଟିକ୍ ଅସ୍ୱାଭାବିକତା ୧୯୭୮ ମସିହାରେ ରିକାର୍ଡିଦ୍ୱାରା ଆବିଷ୍କୃତ ହୋଇଥିଲା ।
ସୁଡ଼ୋସୁଚିଆ   ;  "ଛଦ୍ମ କୁମ୍ଭୀର/ " , ଆର୍କୋସୁରିଆର ଦୁଇଟି ମୁଖ୍ୟ ଭିତରୁ ଅନ୍ୟତମ ଏବଂ ଜୀବିତ କ୍ରୋକୋଡ଼ିଲିଆନ୍ ଗୁଡ଼ିକ ଏଥିରେ ଅନ୍ତର୍ଭୁକ୍ତ । ଆର୍କୋସର ଗୁଡ଼ିକର ପକ୍ଷୀମାନଙ୍କ ଅପେକ୍ଷା କ୍ରୋକୋଡ଼ିଲିଆନ୍‌ମାନଙ୍କ ସହ ଅଧିକ ସାମଞ୍ଜସ୍ୟ ଦେଖିବାକୁ ମିଳେ   ଏହାକୁ ପ୍ରାୟତଃ  " - "  ମଧ୍ୟ କୁହାଯାଏ  । ଏହି ନାମଟି ଆଗରୁ କୁମ୍ଭୀର-ଭଳି  ଟ୍ରାଇଆସିକ ଯୁଗର ପ୍ରାଗ୍-ଐତିହାସିକ ସରୀସୃପଙ୍କ ପାଇଁ ବ୍ୟବହାର କରାଯାଉଥିଲା, କିନ୍ତୁ ବିଂଶ ଶତାବ୍ଦୀର ଶେଷ ଆଡ଼କୁ ଏହି ବ୍ୟବହାର ବନ୍ଦ ହୋଇଯାଇଥିଲା । ୧୯୯୦ରେ ପୂର୍ବରୁ ସୁଡ଼ୋସୁଚିଆନ୍ ଭାବେ କୁହାଯାଉଥିବା ଆର୍କୋସରର ଗୁଡ଼ିକୁ ବୋଲି ନାମକରଣ କରାଯାଇଥିଲା । ଏହି ସମୟରେ,  'ସୁଡ଼ୋସୁଚିଆ' କୁ ବି ଏକ ଭାବେ ଗ୍ରହଣ କରାଯାଉଥିଲା, କିନ୍ତୁ ୨୦୧୧ ଯାଏଁ ତା 'ର ସେପରି କିଛି ବିଶେଷ ବ୍ୟବହାର ନଥିଲା । ୨୦୧୧ରେ ଜୀବାଶ୍ମ ବିଜ୍ଞାନୀ ଷ୍ଟାର୍ଲିଙ୍ଗ ନେଶ୍‌ବିଟ୍ ପ୍ରସ୍ତାବଦେଲେ ଯେ ରେ - ସହ ଅନ୍ୟ ସମସ୍ତ ଆର୍କୋସର - ପକ୍ଷୀ, ଉଡି ପାରୁନଥିବା ଡାଇନୋସର, ଓ ଟେରୋସର ଗୁଡ଼ିକ ଅନ୍ତର୍ଭୁକ୍ତ ହେବେ । ସୁଡ଼ୋସୁଚିଆ ଆଗଭଳି - ଗୁଡ଼ିକୁ ଦର୍ଶାଇବା ପାଇଁ ବ୍ୟବହାର ହେବ, ଏବଂ ତା 'ପରଠାରୁ ଅନେକ ଆଧ୍ୟୟନ ଙ୍କ ପ୍ରସ୍ତାବକୁ ସମର୍ଥନ କରିଛନ୍ତି । ସୁଡ଼ୋସୁଚିଆ ବର୍ତ୍ତମାନ ପୂର୍ବପରି ଏକ ସାଧାରଣ ଶବ୍ଦ ହେଇଯାଇଛି । ଇତିହାସ ବର୍ଣ୍ଣନା ସୁଡ଼ୋସୁଚିଆ, ଆର୍କୋସୁରିଆ ଦୁଇଟି ମୁଖ୍ୟ  " "  ଭିତରୁ ଅନ୍ଯତମ । ଏହାର ଖପୁରି   ପ୍ରାୟତଃ ବହୁତ ବଡ଼ ହେଇଥାଏ, ଖାସ୍ କରି ଅର୍ନିଥୋଡାଏର୍ ଅପେକ୍ଷା ବଡ଼ ହେଇଥାଏ; ଏହାର ସରୁ ଏବଂ ଲମ୍ବା, ବେକ ଛୋଟ ଏବଂ ଶକ୍ତ ହୋଇଥାଏ । ବିବର୍ତ୍ତନ ଶ୍ରେଣୀବିଭାଗ ସୁଡ଼ୋସୁଚିଆକୁ ଏକ - ଭାବେ ୧୯୮୫ରେ ଗ୍ରହଣ କରାଗଲା ।
ଲେଖା ଚାଲିଛି... ନିର୍ମଳ ମୁଣ୍ଡା  (୧୮୯୩ - ୨ ଜାନୁଆରୀ ୧୯୭୩) ଜଣେ ଭାରତୀୟ ସ୍ୱାଧୀନା ସଂଗ୍ରାମୀ, ପ୍ରଥମ ବିଶ୍ୱଯୁଦ୍ଧର ସୈନିକ, କୃଷକ ନେତା ତଥା ରାଜନେତା ଥିଲେ  । ସେ ବ୍ରିଟିଶ ସରକାରଙ୍କ ବିରୁଦ୍ଧରେ ବିଭିନ୍ନ ଆନ୍ଦୋଳନରେ ସକ୍ରିୟ ଅଂଶଗ୍ରହଣ କରିଥିଲେ ଏବଂ ଜଣେ ଆଦିବାସୀ ନେତା ଭାବରେ ଆଦିବାସୀ ଜନଜାତିର କଲ୍ୟାଣ ଉଦ୍ଦେଶ୍ୟରେ କାମ କରିଥିଲେ । ପ୍ରାରମ୍ଭିକ ଜୀବନ ନିର୍ମଳ ୧୮୯୩ ମସିହାରେ ବ୍ରିଟିଶ-ଭାରତ ଅନ୍ତର୍ଗତ ଗଙ୍ଗପୁର ରାଜ୍ୟର ବର୍ତ୍ତୋଲି ଗ୍ରାମରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ମାରାଃ ମୁଣ୍ଡା ଓ ମାଆଙ୍କ ନାମ ଗମି ମୁଣ୍ଡା । ବର୍ତ୍ତୋଲିରେ, ତାଙ୍କର ପ୍ରାରମ୍ଭିକ ଶିକ୍ଷା ସମାପ୍ତ ହୋଇଥିଲା । ଏହାପରେ ଉଚ୍ଚ ପ୍ରାଥମିକ ଶିକ୍ଷାଗ୍ରହଣ ପାଇଁ ସେ ରାଜଗାଙ୍ଗପୁର ଯାଇଥିଲେ । ମଧ୍ୟବର୍ତ୍ତୀକାଳୀନ ଶିକ୍ଷା ଗ୍ରହଣ ପାଇଁ ସେ କରଞ୍ଜୋ  (ବର୍ତ୍ତମାନ ଝାଡ଼ଖଣ୍ଡରେ ଅନ୍ତର୍ଗତ) ଯାଇଥିଲେ  । ଏହାପରେ, ୧୯୧୭ ମସିହାରେ, ସେ ରାଞ୍ଚି ସ୍ଥିତ ଜିଇଏଲ୍ ଚର୍ଚ୍ଚ ହାଇସ୍କୁଲରେ ଯୋଗ ଦେଇଥିଲେ । ହାଇସ୍କୁଲରେ ପଢ଼ିବା ସମୟରେ ସେ ବ୍ରିଟିଶ ସୈନ୍ୟ ଦ୍ୱାରା ନିଯୁକ୍ତ ହୋଇଥିଲେ ଏବଂ ୧୭ ନଭେମ୍ବର ୧୯୧୭ରେ ପ୍ରଥମ ବିଶ୍ୱଯୁଦ୍ଧ ସମୟରେ ଫ୍ରାନ୍ସ ଗ୍ରସ୍ତ କରିଥିଲେ । ଜୁଲାଇ ୧୯୧୯ରେ, ସେ ବର୍ତ୍ତୋଳି ପ୍ରତ୍ୟାବର୍ତ୍ତନ କରିଥିଲେ । ଗଙ୍ଗପୁରରେ ମୁଣ୍ଡା ଆନ୍ଦୋଳନ ୧୯୨୯ ମସିହାରୁ ୧୯୩୫ ମଧ୍ୟରେ ଗଙ୍ଗପୁରରେ ଜମିର ରାଜସ୍ୱ ଉଦ୍‌ବେଗଜନକ ହାରରେ ବୃଦ୍ଧି ପାଇଥିଲା । ଉପେନ୍ଦ୍ରନାଥ ଘୋଷ ସେଟଲ୍‌ମେଣ୍ଟ  (୧୯୨୯-୧୯୩୧) ଓ ଇନ୍ଦ୍ରବିଳାସ ମୁଖାର୍ଜୀ ସେଟଲ୍‌ମେଣ୍ଟ  (୧୯୩୨-୧୯୩୫) ଆଦିବାସୀ ମାନଙ୍କ ମଧ୍ୟରେ ଅସନ୍ତୋଷର ସୂତ୍ରପାତ କରାଇଥିଲା  । ୧୯୩୨ ମସିହାରେ ମୁଖାର୍ଜୀ ବୁଝାମଣା ପରେ ବେଠି ଓ ବେଗାରୀ  (ଭଡ଼ାଟିଆଙ୍କ ଦ୍ୱାରା ରାଜ୍ୟକୁ ବିନା ଦରମାରେ ବାଧ୍ୟତାମୂଳକ ଶ୍ରମ ସେବା) ବଦଳରେ ଉପର ଜମିକୁ ଆକଳନରୁ ବାଦ୍ ଦିଆଯାଇଥିଲା  । ପରବର୍ତ୍ତୀ ସମୟରେ ଅନୁଭବ କରାଗଲା ଯେ ବେଠି ଓ ବେଗାରୀ ପ୍ରଥା କେବଳ ସାମାନ୍ୟ ରାସ୍ତା ମରାମତି ପାଇଁ ବ୍ୟବହୃତ ହେଉଛି । ବ୍ୟସ୍ତବହୁଳ ସମୟରେ କାମ ଛାଡ଼ିବାକୁ ବାଧ୍ୟ ହେଉଥିବାରୁ ବେଠି ଓ ବେଗରୀ ଅନେକ ସମୟରେ ଆଦିବାସୀମାନଙ୍କ ପ୍ରତି ଅତ୍ୟାଚାର କରାଯାଉଥିଲା । ୧୯୩୬ ମସିହାରେ ବେଠି ଓ ବେଗରୀ ବଦଳରେ ଭଡ଼ା ଆକଳନରୁ ଉପର ଜମି ଛାଡ଼ିବା ବ୍ୟବସ୍ଥା ବନ୍ଦ ହୋଇଯାଇଥିଲା । ସମସ୍ତ ଜମି ଭଡ଼ା ବାବଦରେ ଆକଳନ କରାଯାଇଥିଲା । ଆଦିବାସୀ ଅସନ୍ତୋଷ ପଛରେ ଏହା ହିଁ ମୁଖ୍ୟ କାରଣ ଥିଲା । . 1938, . ,.   . , . ଅମକୋ ସିମକୋ ନରସଂହାର  . 25 1939,  " ?" . ,. ,. 49 . , 15 1947. , . ଗଙ୍ଗପୁରରେ ପ୍ରଜା ମଣ୍ଡଳ ଆନ୍ଦୋଳନ ,    '  . ସ୍ୱାଧୀନତା ପରେ ୧୯୫୭ ମସିହାରେ ଓଡ଼ିଶାରେ ହୋଇଥିବା ବିଧାନ ସଭା ନିର୍ବାଚନରେ, ସେ ଜଣେ ସ୍ୱାଧୀନ ପ୍ରାର୍ଥୀ ଭାବରେ ବିଶ୍ରା ନିର୍ବାଚନ ମଣ୍ଡଳୀରୁ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ ବିଜୟୀ ହୋଇ ସେ ୨ୟ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଏହି ବିଧାନ ସଭାରେ, ସେ ୧୯୫୭ ମସିହାରୁ ୧୯୬୧ ଯାଏଁ ବିଧାନ ସଭାର କାର୍ଯ୍ୟକାଳ ଶେଷ ହେବାଯାଏଁ କାର୍ଯ୍ୟ କରିଥିଲେ । ୧୯୭୨ ମସିହାରେ, ତତ୍‌କାଳୀନ ପ୍ରଧାନମନ୍ତ୍ରୀ ଇନ୍ଦିରା ଗାନ୍ଧୀ ତାଙ୍କୁ ସ୍ୱାଧୀନତା ସଂଗ୍ରାମରେ ଯୋଗଦାନ ପାଇଁ ତାମ୍ର ପତ୍ର ସମ୍ମାନରେ ଭୂଷିତ କରିଥିଲେ । ୧୯୭୩ ମସିହାର ଜାନୁଆରୀ ୨ ତାରିଖରେ ସେ ମୃତ୍ୟୁବରଣ କରିଥିଲେ । ମୃତ୍ୟୁ ପରେ ତାଙ୍କ ମୃତ୍ୟୁ ପରେ ୨୯ ମାର୍ଚ୍ଚ ୧୯୭୪ରେ, ଓଡ଼ିଶା ବିଧାନ ସଭାରେ ତାଙ୍କୁ ଶ୍ରଦ୍ଧାଞ୍ଜଳି ପ୍ରଦାନ କରାଯାଇଥିଲା । ୨୦୧୭ ମସିହାରେ, ତାଙ୍କ ପରିବାରକୁ ପ୍ରଧାନମନ୍ତ୍ରୀ ନରେନ୍ଦ୍ର ମୋଦୀ ସମ୍ମାନିତ କରିଥିଲେ । ସ୍ମୃତି ବେଦବ୍ୟାସ ଛକଟଃଅରେ ନିର୍ମଳ ମୁଣ୍ଡାଙ୍କର ପ୍ରତିମୂର୍ତ୍ତି ସ୍ଥାପନ ପାଇଁ ପ୍ରସ୍ତାବ ଦିଆଯାଇଛି ।
ମେଘାଳୟ ଭାରତର ଉତ୍ତର-ପୂର୍ବାଞ୍ଚଳରେ ଅବସ୍ଥିତ ଏକ ରାଜ୍ୟ  ଶିଲଂ ସହର ଏହାର ରାଜଧାନୀ ।
୯ମ ଲୋକ ସଭା ୧୯୮୯ ମସିହାରେ ଗଠିତ ହୋଇଥିଲା । ଏହି ଲୋକ ସଭା ୧୯୮୯ ସାଧାରଣ ନିର୍ବାଚନ ପରେ ୨ ଡିସେମ୍ବର ୧୯୮୯ରେ ଗଠିତ ହୋଇଥିଲା ଏବଂ ପାଖାପାଖି ଦେଢ଼ ବର୍ଷ ପରେ ଅର୍ଥାତ ୧୩ ମାର୍ଚ୍ଚ ୧୯୯୧ ମସିହାରେ ଭଙ୍ଗ ହୋଇଥିଲା । ୯ମ ଲୋକ ସଭା ପାଇଁ ନିର୍ବାଚନ ପରେ ରାଜ୍ୟସଭାରୁ ୧୨ ଜଣେ ସଦସ୍ୟ ମନୋନୀତ ହୋଇ ଆସିଥିଲେ । ଏହି ଲୋକ ସଭାରେ ବିଶ୍ୱନାଥ ପ୍ରତାପ ସିଂହ ପ୍ରଧାନମନ୍ତ୍ରୀ ହୋଇଥିଲେ ଏବଂ ସେ ୨ ଡିସେମ୍ବର ୧୯୮୯ରୁ ୧୦ ନଭେମ୍ବର ୧୯୯୦ ଯାଏଁ ପ୍ରଧାନମନ୍ତ୍ରୀ ଭାବରେ କାର୍ଯ୍ୟ କରିଥିଲେ । ବିଶ୍ୱନାଥ ପ୍ରତାପ ସିଂହ ଭାରତୀୟ ଜତା ପାର୍ଟି ଏବଂ ଅନ୍ୟାନ୍ୟ ଦଳମାନଙ୍କର ମିଳିତ ସଂଗଠନରେ ପ୍ରଧାନମନ୍ତ୍ରୀ ହୋଇଥିଲେ । ଏହା ପୂର୍ବବର୍ତ୍ତୀ ୮ମ ଲୋକ ସଭା ତୁଳନାରେ ଏହି ଲୋକ ସଭାରେ କଂଗ୍ରେସ ଦଳ ୨୦୭ଟି ଆସନ କମ ଜତିଥିଲା । ବିଶ୍ୱନାଥ ପ୍ରତାପଙ୍କ ପରେ ଚନ୍ଦ୍ର ଶେଖର ୧୦ ନଭେମ୍ବର ୧୯୯୦ରୁ ୨୧ ଜୁନ ୧୯୯୧ ଯାଏଁ ପ୍ରଧାନମନ୍ତ୍ରୀ ହୋଇଥିଲେ । ତାଙ୍କୁ ରାଜୀବ ଗାନ୍ଧୀଙ୍କର କଂଗ୍ରେସ ଦଳ ତରଫରୁ ବାହ୍ୟ ସମର୍ଥନ ମିଳିଥିଲା । ଏହି ଲୋକ ସଭା ଭଙ୍ଗ ହେବାପରେ ୧୯୯୧ ସଧାରଣ ନିର୍ବାଚନ ପରେ ୨୦ ଜୁନ ୧୯୯୧ ମସିହାରେ ୧୦ମ ଲୋକ ସଭା ଗଠିତ ହୋଇଥିଲା ।
ପୋରବନ୍ଦର ଗୁଜରାଟର ପୋରବନ୍ଦର ଜିଲ୍ଲାରେ ଅବସ୍ଥିତ ଏକ ସହର। ମହାତ୍ମା ଗାନ୍ଧୀ ଓ ଭକ୍ତ ସୁଦାମାଙ୍କ ଜନ୍ମ ସ୍ଥାନ ପାଇଁ ଏହି ସହର ପ୍ରସିଦ୍ଧ । ଭୂଗୋଳ ଇତିହାସ ଜନସଂଖ୍ୟା ଓ ସାକ୍ଷରତା ୨୦୧୧ ମସିହାର ଭାରତୀୟ ଜନଗଣନା ଅନୁସାରେ ପୋରବନ୍ଦର ସହରର ମୋଟ ଜନସଂଖ୍ୟା ୨୧୭୩୦୭ ଅଟେ । ସେଥି ମଧ୍ୟରୁ ୫୧.୬୬% ଜଣ ପରୁଷ ହୋଇଥିବା ବେଳେ ୪୮.୪୪% ଜଣ ନାରୀ ଅଟନ୍ତି । ପୋରବନ୍ଦରର ସାକ୍ଷରତା ହାର ୮୬.୪୬% ଅଟେ ।
ରେଇତା ଫାରିଆ ପାୱେଲ୍  (ଜନ୍ମ ଅଗଷ୍ଟ ୨୩, ୧୯୪୩) ଯେ ମୁମ୍ବାଇରେ ଗୋଆ ପରିବାରରେ ଜନ୍ମ ହୋଇଥିଲେ ଜଣେ ଭାରତୀୟ ମଡ଼େଲ୍, ଡାକ୍ତର, ସୁନ୍ଦରୀ ପ୍ରତିଯୋଗିତା ବିଜୟିନୀ  । ସେ ପ୍ରଥମ ଏସୀୟ ଭାବେ ମିସ୍ ୱାର୍ଲ୍ଡ୍ ସୁନ୍ଦରୀ ପ୍ରତିଯୋଗିତା ଜିତିଥିଲେ । ସେ ମଧ୍ୟ ପ୍ରଥମ ଡାକ୍ତର ଭାବେ ମୁସ୍ ୱାର୍ଲ୍ଡ୍ ଫାଇନାଲ୍ ପର୍ଯ୍ୟାୟକୁ ଉତ୍ତାର୍ଣ୍ଣ ହୋଇଥିଲେ ।
କଟକର ବାଖରାବାଦଠାରେ ରହୁଥିବା ଚନ୍ଦନ କୁମାର ବେହେରା ୫ଥର ସର୍ବ ଭାରତୀୟ ବାହୁକୁସ୍ତି ପ୍ରତିଯେଗୀତାରେ ସ୍ୱର୍ଣ୍ଣ ପଦକ ବିଜେତା। ୨୦୧୪ରେ ଦିଲ୍ଲୀରେ ଅନୁଷ୍ଠିତ ହେଇଥିବା ଡକ୍ଟର ଅାମ୍ବେଦକର ନ୍ୟାସନାଲ୍‍ ଅାର୍ମ ରେସଲିଙ୍ଗ୍‍ ପ୍ରତିଯେଗୀତାରେ ଭିନ୍ନକ୍ଷମ ବର୍ଗରେ ସ୍ୱର୍ଣ୍ଣ ଓ ସାଧାରଣ ବର୍ଗରେ ରୌପ୍ୟ ପଦକ ହାସଲ କରିଥିଲେ। ଏହା ପୂର୍ବରୁ ୨୦୦୮ରେ ଓଡ଼ିଶାରେ ହେଇଥିବା ନ୍ୟାସନାଲ୍‍ ଜୁନିୟର ଚାମ୍ପିୟନସିପ୍‍ରେ ସ୍ୱର୍ଣ୍ଣ,୨୦୧୦ରେ ଅାସାମରେ,୨୦୧୧ରେ ପଞ୍ଜାବରେ,୨୦୧୩ରେ କେରଳଠାରେ ଅନୁଷ୍ଟିତ ନ୍ୟାସନାଲ୍‍ ଅାର୍ମ ରେସଲିଙ୍ଗ୍‍ ପ୍ରତିଯେଗୀତାରେ ସ୍ୱର୍ଣ୍ଣ ପଦକ ପାଇଥିଲେ । ୧୫ ବର୍ଷ ବୟସରୁ କଳିଙ୍ଗ ଜିମ୍ନାସିଅମ୍‍ରେ ଅାର୍ମ ରେସଲିଙ୍ଗ ଶିଖୁଥିବା ଚନ୍ଦନ ଭିନ୍ନକ୍ଷମ ଓ ସାଧାରଣ ବର୍ଗରେ ଓଡ଼ିଶା ପକ୍ଷରୁ ପ୍ରତିନିଧିତ୍ୱ କରୁଛନ୍ତି । ଏହାଛଡା ୨୦୧୩ରେ ଓଡ଼ିଶା ରାଜ୍ୟ ଭାରୋତ୍ତୋଳନ ଚାମ୍ପିୟନସିପରେ ୧୬୦ କେଜି ଭାରୋତ୍ତୋଳନ କରି ସ୍ୱର୍ଣ୍ଣ ପଦକ ଜିତିଥିଲେ ।
ଫାଶୀ  (ଇଂରାଜୀ ଭାଷା)ରେ ହ୍ୟାଙ୍ଗିଙ୍ଗ/  , କୌଣସି ପଦାର୍ଥଦ୍ୱାରା ଫାଶ କରି ମଣିଷ ବେକରେ ଗୁଡ଼େଇ ଶରୀରକୁ ମୃତ୍ୟୁ ହେବା ପର୍ଯ୍ୟନ୍ତ ଝୁଲେଇ ରଖିବାକୁ ବୁଝାଏ । ପୂର୍ବରୁ ଶରୀରକୁ କେବଳ ଝୁଲେଇ ରଖି ମୃତ୍ୟୁ ଦଣ୍ଡ ଦେବାକୁ ଫାଶୀ କୁହାଯାଉଥିଲା ଯେପରି କ୍ରୁଶବିଦ୍ଧ । ମଧ୍ୟ ଯୁଗରୁ ଫାଶୀ ଏକ ସାଧାରଣ ଏକ ମୃତ୍ୟୁ ଦଣ୍ଡ ଭାବରେ ପ୍ରଚଳିତ ହୋଇଆସୁଛି । ଇଂରାଜୀ ଭାଷାରେ କେବଳ ଝୁଲେଇବାକୁ ମଧ୍ୟ ହ୍ୟାଙ୍ଗ କୁହାଯାଏ ଯାହାର ଭୂତ କାଳ ଶବ୍ଦ ହଙ୍ଗ, କିନ୍ତୁ ମୃତ୍ୟୁ ଦଣ୍ଡ ହିସାବରେ ଏହାର ଅତୀତ କାଳ ଶବ୍ଦ ହ୍ୟାଙ୍ଗ୍‌ଡ୍ ହୁଏ । ଆତ୍ମହତ୍ୟା ନିମନ୍ତେ ମଧ୍ୟ ନିଜକୁ ଫାଶୀ ଦିଅନ୍ତି ଯାହା ଫଳରେ ଚେତାଶୂନ୍ୟ ହେବା ପରେ ମୃତ୍ୟୁ ହୁଏ । ସମ୍ପୁର୍ଣ୍ଣ ଝୁଲେଇବା ସମ୍ଭବ ନ ହେଲେ ଆଂଶିକ ଝୁଲେଇବାଦ୍ୱାର ମଧ୍ୟ ଫାଶୀ ହୋଇପାରେ । କାନୁନୀ ଫାଶୀ ପଦ୍ଧତି ଚାରି ପ୍ରକାର ଉପାୟରେ ଏହା କରାଯାଏ । କେବଳ ଝୁଲା, ଛୋଟ ଡ୍ରପ୍, ମାନ‌କ ଡ୍ରପ ଓ ଦୀର୍ଘ ଡ୍ରପ୍ । ଅଷ୍ଟାଦଶ ଶତାବ୍ଦୀରେ ମେକାନିକାଲ ଡ୍ରପ କରାଯାଇଥିଲା ଯାହାର ଏକ ପରିବର୍ତ୍ତିତ ସଂସ୍କରଣଦ୍ୱାରା ଇରାନରେ ଫାଶୀ ଦିଆଯାଉଛି । ଝୁଲେଇବା ବେକ ଚାରିପଟେ ଫାସ ଦେବାପରେ ଝୁଲେଇବାଦ୍ୱାରା ଶ୍ୱାସନଳୀ ଓ ବେକର ଅନ୍ୟାନ୍ୟ ଅଙ୍ଗ ଚିପି ହୋଇଯାଏ । ବନ୍ଦୀମାନେ କିଛି ସଂଘର୍ଷ କରିବା ଦେଖାଯାଏ ନାହିଁ ଓ ଝୁଲିବା ମାତ୍ରେ ଶିଥିଳ ହୋଇଯାଆନ୍ତି କାରଣ ବେକରେ ଥିବା ଜୁଗୁଲାର ଶୀରା ଓ କ୍ୟାରୋଟିଡ ଧମନୀ ଚିପି ହେବା ଫଳରେ ମସ୍ତିଷ୍କ‌କୁ ରକ୍ତ ସରବରାହ କମିଯାଏ । ଗଳା ଚିପିଲେ ଲୋକ ଧୀରେ ମୃତ୍ୟୁ ବରଣ କରେ ଓ ଏଥିପାଇଁ ୧୦ରୁ ୨୦ ମିନିଟ ଲାଗେ ଓ ଅସ‌ହ୍ୟ ଯନ୍ତ୍ରଣା ହୁଏ ।  "ଗଳା ଚିପିଲେ ଓ ଦେହ ପୁରା ଝୁଲିରହିଲେ ପ୍ରାରମ୍ଭରେ ଲୋକର ଅତ୍ୟନ୍ତ ଯନ୍ତ୍ରଣା ହୁଏ ଓ ଶ୍ୱାସକ୍ରିୟା ନିମନ୍ତେ ସଂଘର୍ଷ କରେ । ଛୋଟ ଝୁଲା/ ଡ୍ରପ ବନ୍ଦୀ ବେକରେ ଫାସ ଗୁଡ଼େଇ କୌଣସି ଯାନ ବା ପଶୁ‌ ଉପରେ ରଖି ତାକୁ ଚଲେଇ ଦିଆଯାଏ । ଫଳରେ ଲୋକଟି ଝୁଲି ରହେ । ଶିଡ଼ି ଉପରକୁ ଉଠିବାକୁ ଦିଆଯାଏ, ବେକରେ ଫାସ ଗୁଡ଼େଇ ଶିଡ଼ି କାଢ଼ିଦିଆଯାଏ । ସ୍ଟୁଲ ଉପରେ ଠିଆ କରେଇ ସାରିବା ପରେ ସ୍ଟୁଲଟି ଠେଲି ବାହାର କରିଦିଆଯାଏ । ଫାସ ଲଗେଇସାରିବା ପରେ ଟ୍ରକ୍‌ରେ ସଂଯୁକ୍ତ କରି ଗାଡ଼ିରୁ ଫୋପାଡ଼ି ମାରିବା ମଧ୍ୟ କରାଯାଉଥିଲା । ଏହି ଉପାୟରେ ମୃତ୍ୟୁ ଦଣ୍ଡ ଭୋଗୁଥିବା ବ୍ୟକ୍ତିଙ୍କର ସ୍ଟ୍ରାଙ୍ଗୁଲେସନ ବା ଗଳାଚିପା ମୃତ୍ୟୁ ହୁଏ ଓ ମରିବା ନିମନ୍ତେ ୧୦ରୁ ୨୦ମିନିଟ ଲାଗେ । ଏହା ଏକ ଯନ୍ତ୍ରଣା ଦାୟକ ମୃତ୍ୟୁ । ଦୀର୍ଘ ଡ୍ରପ ଫାସୀରେ ମେରୁ ଅସ୍ଥି ଭଗ୍ନ ଯୋଗୁ ହେଉଥିବା ସକ୍‌ଦ୍ୱାରା ମୃତ୍ୟୁ ହେଉଥିଲା । ସନ ୧୮୫୦ ମସିହା ପୂର୍ବରୁ ଏହି ଉପାୟରେ ମୃତ୍ୟୁ ଦଣ୍ଡ ଦିଆଯାଉଥିଲା । ମାନ‌କ ଝୁଲା ସାମୁଏଲ ହଟନ   ନାମକ ଜଣେ ଆଇରିସ ଡାକ୍ତରଙ୍କ ବୈଜ୍ଞାନିକ ସନ୍ଦର୍ଭ ପ୍ରକାଶ ପାଇବା ପରେ ସନ ୧୮୬୬ରେ କଲିକତାକୁ ଏହି ମାନ‌କ ଝୁଲା ପଦ୍ଧତି ଆସିଥିଲା ଯେଉଁଥିରେ ୪ରୁ ୬ଫୁଟ ତଳକୁ ଝୁଲେଇ ଦିଆଯାଏ । ତୁରନ୍ତ ଏହା ୟୁରୋପକୁ ବ୍ୟାପିଗଲା । ଏହାଦ୍ୱାରା ମଣିଷର ବେକ ଭାଙ୍ଗିଯାଇ ତୁରନ୍ତ ପାରାଲିସିସ ହୁଏ ଓ ଚେତାଶୂନ୍ୟ ହୋଇଯାଏ । ନୁରେମ‌ବର୍ଗ ବିଚାର ପରେ ମୃତ୍ୟୁଦଣ୍ଡ ପାଇଥିବା ନାଜିମାନଙ୍କୁ ଏହି ଦଣ୍ଡରେ ଦଣ୍ଡିତ କରାଯାଇଥିଲା । ଐତିହାସିକ ଗିଲ୍ସ ମ୍ୟାକ୍ ଡୋନୋଙ୍କ ରେକର୍ଡ଼ ଅନୁସାରେ ଝୁଲିବା ପରେ ପୂର୍ବତନ ବୈଦେଶିକ ମନ୍ତ୍ରୀ ୨୦ ମିନିଟ ଧରି ମୃତ୍ୟୁ ପୂର୍ବରୁ ବେକ ଚିପାହୋଇ ରହିଥିଲେ । ଲାଇଫ୍ ମାଗାଜିନ, ୨୮ ଅକ୍ଟୋବର ୧୯୪୬ ଅନୁସାରେ ଗୋଟିଏ ଆର୍ଟିକ୍ଲରେ ରିବେନଟ୍ରାପଙ୍କ ମୃତ୍ୟୁଦଣ୍ଡ ବିଷୟରେ ଲେଖାଥିଲାଟ୍ରାପ ଖୋଲିଗଲା ଓ ମଝି ସ୍ଥାନରୁ ଗୋଟିଏ ରଚ୍ଚସ୍ୱରର ଶବ୍ଦ ଶୁଣାଗଲା । ଦଉଡ଼ି କିଛି ସମୟ ପର୍ଯ୍ୟନ୍ତ ହଲିଲା ଓ ତାପରେ ନିଶ୍ଚଳ ହୋଇଗଲା ।
ଲଗାମ୍ ୨୦୨୨ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ରଣଜିତ କୁମାର ସାହୁ ଏହି କଥାଚିତ୍ରଟିର ପ୍ରଯୋଜନା କରିଥିଲେ ଏବଂ କାହାଣୀ, ଚିତ୍ରନାଟ୍ୟ ଓ ସଂଳାପ ରଚନା କରିଥିଲେ । ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ ପୀନୁ ନାୟକ । ସଙ୍ଗୀତକାର ଅଭିଜିତ ମଜୁମଦାର ଏହି କଥାଚିତ୍ରଟିର ସ୍ୱର ସଂଯୋଜନା କରିଥିଲେ । ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ଅମ୍ଳାନ ଦାସ ଓ ତମନ୍ନା ବ୍ୟାସ । ବବି ମିଶ୍ର, ପ୍ରଦ୍ୟୁମ୍ନ ଲେଙ୍କା, ହରିହର ମହାପାତ୍ର ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଏହି କଥାଚିତ୍ରଟି ୨୦୨୨ ମସିହାର ମାର୍ଚ୍ଚ ୬ ତାରିଖରେ ତରଙ୍ଗ ଟିଭି ଓ ତରଙ୍ଗ ପ୍ଲସ୍‌ରେ ମୁକ୍ତିଲାଭ କରିଥିଲା । ଅଭିନୟ ଅମ୍ଳାନ ଦାସ ତମନ୍ନା ବ୍ୟାସ ବବି ମିଶ୍ର ପ୍ରଦ୍ୟୁମ୍ନ ଲେଙ୍କା ହରିହର ମହାପାତ୍ର କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଅଭିଜିତ ମଜୁମଦାର । ଜନ୍ମେଜୟ ପଣ୍ଡ ଓ ତପୁ ନାୟକ ଆଦି ଗୀତିକାରମାନେ ଏହି କଥାଚିତ୍ରଟିର ଗୀତ ରଚନା କରିଥିଲେ । ସ୍ୱୟମ ପାଢ଼ୀ, ଅନ୍ତରା ଚକ୍ରବର୍ତ୍ତୀ, ସତ୍ୟଜିତ ପ୍ରଧାନ, ତାରିକ୍ ଅଜିଜ୍ ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।
‌ମୌନୀ ରୟ‌  (ଜନ୍ମ: ୨୮ ସେପ୍ଟେମ୍ବର ୧୯୮୫) ଜଣେ ଭାରତୀୟ ଦୂରଦର୍ଶନ ଅଭିନେତ୍ରୀ ଏବଂ ମଡେଲ  । ସେ ଦୂରଦର୍ଶନରେ ବିଭିନ୍ନ ଧାରାବାହିକ ‌କିଉଁକି ଶାଶ୍ ଭି କଭି ବୋହୂ ଥି‌, ‌ଦେବୋଁ କେ ଦେବ... ମହାଦେବ‌ ଏବଂ କଲର୍ସରେ ପ୍ରସାରିତ ‌ନାଗିନ୍‌ ଧାରାବାହିକ ଉଭୟ ସଂସ୍କରଣରେ ଅଭିନୟ କରିଛନ୍ତି । ସେ ଜୁନୁନ୍   ଐସି ନଫ୍‌ରତ୍ ତୋ କୈସା ଇସ୍କରେ ମଧ୍ୟ ଅଭିନୟ କରିଥିଲେ । ସେ କଲର୍ସ‌ରେ ପ୍ରସାରିତ କାର୍ଯ୍ୟକ୍ରମ ‌ଝଲକ୍ ଦିଖ୍‌ଲା ଜା‌ର ଜଣେ ପ୍ରତିଯୋଗୀ ଭାବରେ ଭାଗନେଇଥିଲେ । ସେ ମଧ୍ୟ କଥକ ନୃତ୍ୟ ଶିକ୍ଷା କରିଛନ୍ତି ।
ବିଜୟ ପଟ୍ଟନାୟକ ଜଣେ ଓଡ଼ିଆ ଅଭିନେତା ଥିଲେ, ଯିଏକି ମଞ୍ଚ, ଧାରାବାହିକ ଓ କଥାଚିତ୍ର ଜଗତରେ କାମ କରୁଥିଲେ । ସେ ଉତ୍କଳ ବିଶ୍ୱବିଦ୍ୟାଳୟରେ କାର୍ଯ୍ୟ କରୁଥିଲେ ଏବଂ ଉତ୍କଳ ବିଶ୍ୱବିଦ୍ୟାଳୟର ପୁରୁଣା ସାର୍ଟିଫିକେଟ୍‌ରେ ତାଙ୍କ ହାତଲେଖା ରହୁଥିଲା । ସେ ଉତ୍କଳ ସଙ୍ଗୀତ ନାଟକ ମହାବିଦ୍ୟାଳୟର ପ୍ରଥମ ବ୍ୟାଚ୍‌ର ଛାତ୍ର ଥିଲେ । ଅଭିନୟ ପାଇଁ ତାଙ୍କୁ ସଙ୍ଗୀତ ନାଟକ ଏକାଡେମୀ ଦ୍ୱାରା ସମ୍ମାନୀତ କରାଯାଇଥିଲା । ଅଭିନୟ ଜୀବନ ଉତ୍କଳ ବିଶ୍ୱବିଦ୍ୟାଳୟରେ ଚାକିରୀ କରିବାବେଳେ ପଟ୍ଟନାୟକ ଅଭିନୟ କରୁଥିଲେ । ଅଭିନୟ ସହିତ ନାଟକର ନିର୍ଦ୍ଦେଶନା ମଧ୍ୟ ଦେଉଥିଲେ । ଟେଲି ଫିଲ୍ମ ଓ କଥାଚିତ୍ରରେ ଚରିତ୍ର ଅଭିନେତା ଭାବରେ ସେ କାମ କରିବା ସହିତ କିଛି ସରକାରୀ ବିଜ୍ଞାପନରେ କାମ କରିଥିଲେ । ଅଂଶୁଘାତ ଉପରେ ତାଙ୍କ ଅଭିନୀତ ବିଜ୍ଞାପନ ପାଇଁ ସେ ଜଣାଶୁଣା । ଅଭିନୀତ କଥାଚିତ୍ର ଅଭିନୀତ ଧାରାବାହିକ ମଶାଲ ଜୁଆର ଭଟ୍ଟା ସୁନାବୋହୂ ପୁରସ୍କାର ଓ ସମ୍ମାନ ସଙ୍ଗୀତ ନାଟକ ଏକାଡେମୀ ସମ୍ମାନ ମୃତ୍ୟୁ ୨୦୨୪ ମସିହାର ମଇ ୨୧ ତାରିଖରେ ଚିକିତ୍ସାଧୀନ ଅବସ୍ଥାରେ ତାଙ୍କର ମୃତ୍ୟୁ ହୋଇଥିଲା । ମୃତ୍ୟୁବେଳକୁ ତାଙ୍କୁ ୭୮ ବର୍ଷ ବୟସ ହୋଇଥିଲା ।
କୁଛ୍ କୁଛ୍ ହୋତା ହୈ   ହେଉଛି ୧୯୯୮ ମସିହାରେ ମୁକ୍ତିଲାଭ କରିଥିବା ଏକ ପ୍ରେମ ପ୍ରସଙ୍ଗ ଯୁକ୍ତ ହିନ୍ଦୀ ଚଳଚ୍ଚିତ୍ର । ଚଳଚ୍ଚିତ୍ରର କାହାଣୀର ଲେଖକ ତଥା ଚିତ୍ରନାଟ୍ୟ ନିର୍ଦ୍ଦେଶକ ହେଉଛନ୍ତି କରଣ ଜୋହର । ଚଳଚ୍ଚିତ୍ରର ମୁଖ୍ୟ ଭୂମିକାରେ ଅଭିନୟ କରିଛନ୍ତି ସାହାରୁଖ ଖାଁ, କାଜଲ, ରାଣୀ ମୁଖାର୍ଜୀ, ସଲମାନ ଖାଁ, ରୀମା ଲାଗୁ, ଅନୁପମ ଖେର, ନୀଲମ କୋଠାରୀ, ଜନୀ ଲିଭର , ଅର୍ଚ୍ଚନା ପୂରନ ସିଂ ଇତ୍ୟାଦି । ଲୋକପ୍ରିୟ ସିନେମା ଜୋଡି ସାହାରୁଖ-କାଜଲଙ୍କ ଏହା ଥିଲା ଚତୁର୍ଥ ଚଳଚ୍ଚିତ୍ର । କରଣ ଜୋହରଙ୍କ ଏହା ଥିଲା ନିର୍ଦ୍ଦେଶକ ଭାବେ ପ୍ରଥମ ଚଳଚ୍ଚିତ୍ର । ଅକ୍ଟୋବର ୧୬, ୧୯୯୮ମସିହାରେ ମୁକ୍ତିଲାଭ କରିଥିବା ଏହି ଚଳଚ୍ଚିତ୍ରଟି ଭାରତ ତଥା ବିଦେଶରେ ଅଦ୍ଭୁତପୂର୍ବ ବ୍ୟାବସାୟିକ ସଫଳତା ଲାଭ କରିଥିଲା । ଚଳଚ୍ଚିତ୍ରର ସଂଗୀତ ପରିଚାଳନା କରିଥିଲେ ଜତୀନ ଲଳିତ ଜୋଡି । ଚଳଚ୍ଚିତ୍ରରେ କାଜଲଙ୍କ ଅଭିନୟ ସାଙ୍ଗକୁ ଏହାର ସଂଗୀତ ଲୋକପ୍ରିୟତା ହାସଲ କରିଥିଲା । ଚଳଚ୍ଚିତ୍ରଟି ୮ଟି ଶ୍ରେଣିରେ ଫିଲ୍ମଫେୟାର ଆୱାର୍ଡ ଲାଭ କରିଥିଲା । କାହାଣୀ କାହାଣୀର ଆରମ୍ଭରେ ରାହୁଲ ଖାନ୍ନା  (ସାହରୁଖ ଖାଁ ଅଭିନୀତ) ତାଙ୍କ ପରଲୋକଗତ ସ୍ତ୍ରୀଙ୍କ (ରାଣୀ ମୁଖାର୍ଜୀ ଅଭିନୀତ) ଜଳୁଥିବା ଚିତା ପାଖରେ ଠିଆ ହେବାର ଦୃଶ୍ୟ  । ପରବର୍ତ୍ତୀ ଦୃଶ୍ୟପଟ ସବୁ ଦର୍ଶକଙ୍କୁ ଦେଖାଏ ଯେ ରାହୁଲ ସହ ଟିନାଙ୍କ ବାହାଘର ପରେ ଟିନା ଝିଅଟିଅ ଜନ୍ମ ଦିଅନ୍ତି । ପ୍ରସବକାଳୀନ ସମସ୍ୟା ଏପରି ହୁଏ ଯେ ମାଆ ଏବଂ ଛୁଆ ମଧ୍ୟରୁ ଜଣକୁ ହିଁ ବଞ୍ଚାଯାଇ ପାରିବ । ଏକଥା ଟିନା ସିନା ଜାଣିଥାନ୍ତି ହେଲେ ରାହୁଲଙ୍କୁ ଜଣେଇ ନଥାନ୍ତି । କାରଣ ସେ ଜାଣିଥାନ୍ତି ଯେ ରାହୁଳ ତାଙ୍କ ଟିକି ଝିଅକୁ ପ୍ରାଣଠୁ ବେଶୀ ଭଲ ପାଅନ୍ତି । ତେଣୁ ରାହୁଲଙ୍କ ଅଜାଣତରେ ସେ ପ୍ରେମର ନିଦର୍ଶନ ସ୍ୱରୂପ ଝିଅକୁ ଛାଡି ଚାଲିଯିବା ଶ୍ରେୟ ମଣନ୍ତି । ହେଲେ ମୃତ୍ୟୁ ପୂର୍ବରୁ ସେ ଝିଅ ନାମରେ ଆଠୋଟି ଚିଠି  (ତାର ଆଠୋଟି ଜନ୍ମଦିନ ଉପଲକ୍ଷେ) ଲେଖି ରାହୁଲଙ୍କ ମାଅଙ୍କ (ଫରିଦା ଜଲାଲ ଅଭିନୀତ) ହାତରେ ଦେଇଦିଅନ୍ତି ଏବଂ ରାହୁଲଙ୍କ କହିଥାନ୍ତି ଯେ ଝିଅର ନାଁ ରଖିବେ ଅଞ୍ଜଳୀ  । କାହାଣୀ ଆଠ ବର୍ଷ ଆଗକୁ ଚାଲିଯାଏ । ବାପା ରାହୁଲ ଓ ଜେଜେମାଙ୍କ ତତ୍ତ୍ୱାବଧାନରେ ଅଞ୍ଜଳୀ  (ସାନା ସୟୀଦ ଅଭିନୀତ) ବଡ଼ ହୁଏ  । ରାହୁଲଙ୍କ ମାଆ ବ୍ୟସ୍ତ ହୁଅନ୍ତି ଏଇଥିପାଇଁ ଯେ ମାଆର ଆଦରରୁ ବଞ୍ଚିତ ଅଞ୍ଜଳୀ ଏକାକୀ ମନ ଦୁଃଖରେ ରହୁଛି । ରାହୁଲ କିନ୍ତୁ ଦ୍ୱିତୀୟ ବିବାହ କଥାକୁ ଏଡେଇ ଯାଆନ୍ତି । ଘଟଣାକ୍ରମରେ ଅଞ୍ଜଲୀ ତାର ଅଷ୍ଟମ ଜନ୍ମ ଦିନରେ ମାଆଙ୍କର ଅଷ୍ଟମ ଚିଠିରୁ ବାପା ରାହୁଲ, ମାଆ ଟିନା ଏବଂ ଅଞ୍ଜଲୀ  (କାଜଲ) ସମ୍ପର୍କିତ ପ୍ରେମ କାହାଣୀ ଜାଣିବାକୁ ପାଏ  । କାହାଣୀ ଶେଷ ଭାଗରେ ଟିନା ମାଅଙ୍କ ଶେଷ ଇଛା ଜାଣି ବାପା ରାହୁଲ ଏବଂ ତାଙ୍କ ପ୍ରେମିକା ଅଞ୍ଜଳୀର ପୁନର୍ମିଳନ କରାଇବାରେ ସକ୍ଷମ ହୋଇଛି । କାହାଣିର ସୁଖଦ ଅନ୍ତ ଯୋଗୁଁ ଏହା ଦର୍ଶକଙ୍କ ଅଧିକ ଲୋକପ୍ରିୟ ହୋଇପାରିଛି । ଚରିତ୍ର ସାହାରୁଖ ଖାଁ-- ରାହୁଲ ଖାନ୍ନା ଭୂମିକାରେ କାଜଲ -- ଅଞ୍ଜଳି ଶର୍ମା ଭୂମିକାରେ ରାଣୀ ମୁଖାର୍ଜୀ-- ଟିନା ମାଲହୋତ୍ରା ଭୂମିକାରେ ସଲମାନ ଖାଁ-- ଅମନ ମେହେରା ଭୂମିକାରେ ରୀମା ଲାଗୁ -- ଶ୍ରୀମତୀ ଶର୍ମା ଭୂମିକାରେ ଅନୁପମ ଖେର -- ପ୍ରେମର ଭାଇ ଭୂମିକାରେ ନୀଲମ କୋଠାରୀ -- ନୀଲମ ଶୋର ଉପସ୍ଥାପିକା ଭୂମିକାରେ ଜନୀ ଲିଭର -- କଲୋନେଲ ଆଲମିଡା ଭୂମିକାରେ ଅର୍ଚ୍ଚନା ପୂରନ ସିଂ -- ପ୍ରିନ୍ସିପାଲ ମାଲହୋତ୍ରା ଭୂମିକାରେ ଏହା ଛଡା ଅନ୍ୟାନ୍ୟ ଗୌଣ ଚରିତ୍ରରେ ମନୀଷ ମାଲହୋତ୍ରା, ଗୀତା କପୁର, ହୀମାନି ଶିବପୁରି ଇତ୍ୟାଦି ମଧ୍ୟ ଚଳଚ୍ଚିତ୍ରଟିରେ ଅଭିନୟ କରିଛନ୍ତି ।
ସ୍ନାୟୁଜନିତ ଝଟକା ବା ନ୍ୟୁରୋଜେନିକ ଶକ୍   ମେରୁଦଣ୍ଡରେ ଆଘାତ ଲାଗିଲେ ହୁଏ । ଏହାର ଲକ୍ଷଣ ମଧ୍ୟରେ ନିମ୍ନ ରକ୍ତଚାପ, ଧୀର ହୃତ୍‌ପିଣ୍ଡ ସ୍ପନ୍ଦନ, ଉଷ୍ମ ଚର୍ମ ଏବଂ ଶରୀରରେ ଅସ୍ୱାଭାବିକ ତାପମାତ୍ରା ସୃଷ୍ଟି ହୋଇପାରେ  ଏହା ଆଘାତ ସମୟରେ ଆରମ୍ଭ ହୋଇ ୪ରୁ ୧୨ ସପ୍ତାହ ପର୍ଯ୍ୟନ୍ତ ରହିପାରେ  ରୋଗ ଜଟିଳ ହେଲେ ବିଭିନ୍ନ ଅଙ୍ଗର କାର୍ଯ୍ୟ ପ୍ରଭାବିତ ହୋଇପାରେ  ସାଧାରଣତଃ ଚତୁର୍ଥ ମେରୁଅସ୍ଥି ଉପରକୁ ଥିବା ଅସ୍ଥିମାନଙ୍କରେ ଆଘାତ ହେଲେ ଏହି ଅବସ୍ଥା ଉପୁଜେ । ଅନ୍ୟାନ୍ୟ କାରଣ ମଧ୍ୟରେ ମେରୁଦଣ୍ଡ ନିଶ୍ଚେତକ, ଗୁଲେନ-ବାରେ ସିଣ୍ଡ୍ରୋମ, ସ୍ୱୟଂଶାସିତ ସ୍ନାୟୁ ପ୍ରଣାଳୀ ବିଷାକ୍ତ ପଦାର୍ଥ, ଟ୍ରାନ୍ସଭର୍ସ ମାୟେଲାଇଟିସ ଓ ଅନ୍ୟାନ୍ୟ ନିଉରୋପାଥି ଅନ୍ତର୍ଭୁକ୍ତ ହୋଇପାରେ । ଅନ୍ତର୍ନିହିତ ପ୍ରଣାଳୀ: ସିମ୍ପାଥେଟିକ ଟୋନ କ୍ଷତିଗ୍ରସ୍ଥ ହେଲେ ଏହା ସୃଷ୍ଟି ହୁଏ । ଏହା ଏକ ପ୍ରକାର ଡିଷ୍ଟ୍ରିବ୍ୟୁଟିଭ ବା ବଣ୍ଟନ‌କାରୀ ଝଟକା ବା ଶକ୍ । ଅନ୍ୟାନ୍ୟ ସମ୍ଭାବ୍ୟ ମାମଲାକୁ ଏଡ଼ାଇବା ପରେ ରୋଗର ଲକ୍ଷଣ ଏବଂ ମେଡିକାଲ ଇମେଜିଙ୍ଗ କରି ରୋଗ ନିର୍ଣ୍ଣୟ କରାଯାଏ । ଏହା ସ୍ପାଇନାଲ ଶକ୍‌ଠାରୁ ପୃଥକ୍ ରୋଗ ଯେଉଁଥିରେ ସ୍ପର୍ଶ, ମୋଟୋର ଏବଂ ରିଫ୍ଲେକ୍ସ ହାନୀ ହୋଇଥାଏ । ପ୍ରାରମ୍ଭିକ ଚିକିତ୍ସାରେ ସାଧାରଣତଃ ଶିରାଭ୍ୟନ୍ତର ତରଳ ପଦାର୍ଥ ଓ ବେକ ମେରୁଦଣ୍ଡର ଗତି ପ୍ରତିବନ୍ଧକ କରାଯାଏ । ଯଦି ଏହା ପର୍ଯ୍ୟାପ୍ତ ନୁହେଁ, ନର୍‌ଏପିନେଫ୍ରିନ  (ଔଷଧ) ଦେଇ ହାରାହାରୀ ଧମନୀ ରକ୍ତଚାପ ୯୦ ମିମି ପାରଦରୁ ଅଧିକ ରଖିବା ପାଇଁ ବ୍ୟବହୃତ ହୁଏ  ହୃତପିଣ୍ଡର ମନ୍ଥର ଗତି ବୃଦ୍ଧି କରିବା ନିମନ୍ତେ ଆଟ୍ରୋପିନ୍ ଦେଇ ଚିକିତ୍ସା କରାଯାଇପାରେ  ମେରୁଦଣ୍ଡକୁ ସ୍ଥିର କରିବା ପାଇଁ ଅସ୍ତ୍ରୋପଚାର ଆବଶ୍ୟକ ହୋଇପାରେ  ନ୍ୟୁରୋଜେନିକ୍ ଶକ୍ ଅପେକ୍ଷାକୃତ ଅସାଧାରଣ ଅଟେ। ଏହା ପ୍ରାୟ ୧୯% ବେକ ଏବଂ ୭% ଛାତି ମେରୁଦଣ୍ଡ ଆଘାତରେ ଦେଖାଯାଏ
୧୯୮୩   ଗ୍ରେଗୋରି ପାଞ୍ଜି ଅନୁସାରେ ଶନିବାର ଦିନ ଆରମ୍ଭ ହେଇଥିବା ଏକ ସାଧାରଣ ବର୍ଷ, ମସିହା  ଓ ଖ୍ରୀଷ୍ଟାବ୍ଦ  ମାନ୍ୟତା ଅନୁସାରେ 1983 ବର୍ଷ, 2 ଶହସ୍ରାବ୍ଦର 983 ବର୍ଷ, 20 ଶତାବ୍ଦୀର 83 ବର୍ଷ, ଏବଂ ୧୯୮୦ ଦଶକର 4 ବର୍ଷ ଥିଲା ।
ମେକ୍ଲୋଫେନାମିକ ଏସିଡ  (ଇଂରାଜୀ ଭାଷାରେ ), ମେକ୍ଲୋଫେନାମେଟ ଏହାର ଏକ ବେପାର ନାମ, ହେଉଛି ଏକ ନନଷ୍ଟେରଏଡାଲ ଆଣ୍ଟି-ଇନଫ୍ଲାମେଟୋରୀ ଔଷଧ   ଯାହା ଯନ୍ତ୍ରଣା ଓ ପ୍ରଦାହର ଚିକିତ୍ସା ପାଇଁ ବ୍ୟବ‌ହୃତ ହୁଏ  । ଏମାନଙ୍କ ମଧ୍ୟରେ ରତୁଶୂଳ, ଓଷ୍ଟିଓଆର୍ଥ୍ରାଇଟିସ ଏବଂ ରିଉମାଟଏଡ ଆର୍ଥ୍ରାଇଟିସଉଲ୍ଲେଖ‌ଯୋଗ୍ୟ । ଏହା ପାଟିରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ମୁଣ୍ଡବିନ୍ଧା, ମୁଣ୍ଡ ବୁଲାଇବା, ଅଇ, ପେଟ ଯନ୍ତ୍ରଣା ଏବଂ ରାସ ଅନ୍ତର୍ଭୁକ୍ତ ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ଖାଦ୍ୟନଳୀ ରକ୍ତସ୍ରାବ, ଫୁଲା, ଆଲର୍ଜି ପ୍ରତିକ୍ରିୟା, ଜଠରାନ୍ତ୍ର ଛିଦ୍ର ଏବଂ ଷ୍ଟ୍ରୋକ ହୋଇପାରେ । ଗର୍ଭାବସ୍ଥାର ଶେଷ ଭାଗରେ ବ୍ୟବହାର କଲେ ଶିଶୁର କ୍ଷତି ହୋଇପାରେ । ଏହା ସିଓଏକ୍ସ-୧ ଏବଂ ସିଓଏକ୍ସ-୨କୁ  ( -1 ଏବଂ -2) ଅବରୋଧ କରି ପ୍ରୋଷ୍ଟାଗ୍ଲାଣ୍ଡିନ୍ ଗଠନକୁ ହ୍ରାସ କରେ  । ୧୯୮୦ ମସିହାରେ ଯୁକ୍ତରାଷ୍ଟ୍ରରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ମେକ୍ଲୋଫେନାମିକ ଏସିଡ ଅନୁମୋଦିତ ହୋଇଥିଲା । ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ । ଯୁକ୍ତରାଷ୍ଟ୍ରରେ ୨୫୦ ମିଗ୍ରା ବିଶିଷ୍ଟ ୩୦ଟି ବଟିକାର ମୂଲ୍ୟ ପ୍ରାୟ ୪୬ ଡଲାର । ଏହା ଅନ୍ୟମାନଙ୍କ ମଧ୍ୟରେ ମେକଲୋମେନ ନାମରେ ବିକ୍ରି ହୁଏ ।
ବାଙ୍କୀ  (କ୍ରମିକ ସଂଖ୍ୟା: ୮୮) କଟକ ଜିଲ୍ଲା ଅନ୍ତର୍ଗତ ଏକ ବିଧାନ ସଭା ନିର୍ବାଚନ ମଣ୍ଡଳୀ  । ଏହି ନିର୍ବାଚନ ମଣ୍ଡଳୀ ଅନ୍ତର୍ଗତ ଅଞ୍ଚଳ ଗୁଡ଼ିକ ହେଲା: ବାଙ୍କୀ  (ବି), ବାଙ୍କୀ ବ୍ଳକ, ବାଙ୍କୀ-ଡମପଡ଼ା ବ୍ଳକ ଓ ବାରଙ୍ଗ ବ୍ଳକର କିଛି ଅଂଶ  । ଗତ ୨୦୧୪ ନିର୍ବାଚନରେ ବିଜୁ ଜନତା ଦଳ ପ୍ରାର୍ଥୀ ପ୍ରଭାତ କୁମାର ତ୍ରିପାଠୀ ଭାରତୀୟ ଜାତୀୟ କଂଗ୍ରେସ ପ୍ରାର୍ଥୀ ରବିନ୍ଦ୍ର କୁମାର ମଲ୍ଲିକଙ୍କଠାରୁ ୪୩୭୫୮ ଖଣ୍ଡ ଅଧିକ ଭୋଟ ପାଇ ନିର୍ବାଚିତ ହୋଇଛନ୍ତି। ଗତ ୨୦୦୯ ନିର୍ବାଚନରେ ବିଜୁ ଜନତା ଦଳ ପ୍ରାର୍ଥୀ ପ୍ରଭାତ କୁମାର ତ୍ରିପାଠୀ, ଭାରତୀୟ ଜାତୀୟ କଂଗ୍ରେସ ପ୍ରାର୍ଥୀ ଦେବାଶିଷ ପଟ୍ଟନାୟକଙ୍କଠାରୁ ୨୩,୪୪୫ ଅଧିକ ଭୋଟ ପାଇ ନିର୍ବାଚିତ ହୋଇଥିଲେ । ୨୦୦୯ ନିର୍ବାଚନ ଫଳାଫଳ *: ମୋଟ ବୈଧ ଭୋଟର ଶତକଡ଼ା ଭାଗ ନିର୍ବାଚିତ ବିଧାୟକଗଣ ୧୯୭୪ରୁ ୨୦୧୪ ମଧ୍ୟରେ ମୋଟ ୧୦ଥର ନିର୍ବାଚନ ଅନୁଷ୍ଠିତ ହୋଇସାରିଛି ।
କୃତ୍ତିବାସପୁର, ଓଡ଼ିଶାର ଅନୁଗୋଳ ଜିଲ୍ଲାର ଆଠମଲ୍ଲିକ ବ୍ଲକ ଅନ୍ତର୍ଗତ ଏକ ଗାଆଁ । ଏହି ଗାଆଁଟି ଆଠମଲ୍ଲିକ ବିଧାନ ସଭା ନିର୍ବାଚନ ମଣ୍ଡଳୀ ଅନ୍ତର୍ଗତ । ଗମନାଗମନ ଏହା ଜିଲ୍ଲାର ସଦର ମହକୁମା ଅନୁଗୋଳଠାରୁ ୭୫ କି.ମି. ଦୂରରେ ଅବସ୍ଥିତ । ଶିକ୍ଷା ଏହାର ଅନତି ଦୂରରେ ଗୋଟିଏ ପ୍ରାଥମିକ ବିଦ୍ୟାଳୟ ଓ ଗୋଟିଏ ଉଚ୍ଚ ପ୍ରାଥମିକ ବିଦ୍ୟାଳୟ ଅଛି। ସଂସ୍କୃତି ଏହି ଗାଆଁଠାରୁ ଅଳ୍ପ ଦୂରରେ ଶିବମନ୍ଦିର ଅଛି । ଏଠାରେ ପ୍ରତିବର୍ଷ ମହା ଶିବରାତ୍ରି ଅନୁଷ୍ଠିତ ହୋଇଥାଏ ।
କେନ୍ଦୁଝର ବା କେଉଁଝର ବ୍ରିଟିଶ ଶାସନ ସମୟର ଏକ ଗଡ଼ଜାତ ବା ଦେଶୀୟ ରାଜ୍ୟ । ତତ୍କାଳୀନ ଓଡ଼ିଶାର ଦେଶୀୟ ବା ଗଡଜାତ ରାଜ୍ୟମାନଙ୍କ ମଧ୍ୟରେ ଏହା ଥିଲା ଦ୍ୱିତୀୟ ବୃହତ୍ତମ ରାଜ୍ୟ । ଅଧୁନାତନ ଓଡୀଶାର କେନ୍ଦୁଝର ଜିଲ୍ଲାରେ ଏହା ଅବସ୍ଥିତ । ଦେଶୀୟ ରାଜ୍ୟର ମିଶ୍ରଣ ସମୟରେ ଏହା ୧୯୪୮ ମସିହାରେ ଭାରତ ସହିତ ମିଶିଥିଲା । ଇତିହାସ କେନ୍ଦୁଝର ଗଡଜତ ରାଜ୍ୟ ସମ୍ଭବତଃ ଦ୍ୱାଦଶ ଶତାବ୍ଦୀର ପ୍ରଥମ ଭାଗରେ ରାଜା ଜତି ସିଂ  (ଜ୍ୟୋତି ଭଞ୍ଜ)ଙ୍କଦ୍ୱାରା ପ୍ରତିଷ୍ଠିତ  । ଜତି ସିଂ  (ଜ୍ୟୋତି ଭଞ୍ଜ)ଙ୍କ ଭାଇ ଆଦି ସିଂ  (ଆଦି ଭଞ୍ଜ) ଥିଲେ ମୟୁରଭଞ୍ଜ ଗଡଜାତ ରାଜ୍ୟର ପ୍ରତିଷ୍ଠାତା  । ଅନ୍ୟ ଏକ କିମ୍ବଦନ୍ତୀ ଅନୁସାରେ ଜୟପୁର  (ରାଜପୁତାନା)ର ମହାରାଜା ମାନ ସିଂଙ୍କ ପୁତ୍ର ଜୟ ସିଂ ପୁରୀକୁ ତୀର୍ଥାଟନ ସମୟରେ ଉତ୍କଳର ଗଜପତି ପ୍ରତାପେନ୍ଦ୍ର ଦେବଙ୍କ କନ୍ୟା ପଦ୍ମାବତୀଙ୍କୁ ବିବାହ କରିଥିଲେ  । ବିବାହ ସମୟରେ ଯୌତୁକ ଭାବେ ସେ ହରିହରପୁର ରାଜ୍ୟ ଲାଭ କରିଥିଲେ । ଏହି ରାଜ୍ୟ ମୟୁରଭଞ୍ଜ ଏବଂ କେନ୍ଦୁଝର ଦୁଇ ରାଜ୍ୟକୁ ନେଇ ଗଠିତ ଥିଲା । ଜୟ ସିଂଙ୍କ ଔରସରୁ ପଦ୍ମାବତୀ ଆଦି ସିଂ ଏବଂ ଜୋତି ସିଂ ନାମକ ଦୁଇ ସନ୍ତାନର ଜନନୀ ହେଲେ । ପରବର୍ତ୍ତୀ ସମୟରେ ରାଜ୍ୟ ସୀମାରେ କୌଣସି ଏକ ଅଞ୍ଚଳ ବିଜୟ କରନ୍ତେ, ଗଜପତି ମହାରାଜା ଅଦ୍ଦି ସିଂଙ୍କୁ ଭଞ୍ଜ ଉପାଧୀ ପ୍ରଦାନ କରିଥିଲେ ।. କେନ୍ଦୁଝର ଗଡ଼ଜାତର ଶାସକ କେନ୍ଦୁଝର ଗଡଜାତର ଶାସକମାନେ ରାଜା ଉପାଧିରେ ଭୂଷିତ ହୋଇଥିଲେ ।
ବୌଆ ଦେବୀ ବିହାରର ମଧୁବାଣୀ ଜିଲ୍ଲା ଜିତୱରପୁର ଗାଁର ମିଥୀଳା ଚିତ୍ରକାର ଅଟନ୍ତି । ମିଥୀଳା ପେଣ୍ଟିଂ ହେଉଛି ଏକ ପ୍ରାଚୀନ ଲୋକକଳା ଯାହା ଏହି ଅଞ୍ଚଳରେ ଉତ୍ପନ୍ନ ହୋଇଥିଲା । ଏହା ଏକ ଘରର ଭିତର କୋଠରୀଗୁଡ଼ିକ କାନ୍ଥରେ ଚିହ୍ନିତ ଜଟିଳ ଜ୍ୟାମିତିକ ଏବଂ ରେଖା ଢାଞ୍ଚାଗୁଡ଼ିକର ଏକ କ୍ରମ ଭାବରେ ସ୍ୱୀକୃତିପ୍ରାପ୍ତ । ପରେ ଏହାକୁ ହସ୍ତତନ୍ତ କାଗଜ ଏବଂ କାନଭେଜକୁ ସ୍ଥାନାନ୍ତର କରାଯାଇଥିଲା । ବୌଆ ଦେବୀ ୧୯୮୪ରେ ଜାତୀୟ ପୁରସ୍କାର ଜିତିଥିଲେ ଏବଂ ୨୦୧୭ରେ ପଦ୍ମଶ୍ରୀ ଗ୍ରହଣ କରିଥିଲେ । ଜୀବନୀ ବୌଆ ଦେବୀ ପ୍ରାୟ ୬୦ ବର୍ଷ ଧରି ମିଥୀଳା କଳା ଅଭ୍ୟାସ କରିଆସୁଛନ୍ତି । ସେ ୧୨ ବର୍ଷ ବୟସରେ ବିବାହ କରିଥିଲେ ଏବଂ ତାଙ୍କ ଶାଶୁଙ୍କଦ୍ୱାରା ଚିତ୍ର ଆଙ୍କିବା ପାଇଁ ଉତ୍ସାହିତ ହୋଇଥିଲେ । ୧୯୬୬ ମସିହାରେ ବୟନ ମନ୍ତ୍ରଣାଳୟର ପରାମର୍ଶଦାତା ସଂସ୍ଥା ଅଲ ଇଣ୍ଡିଆ ହସ୍ତତନ୍ତ ବୋର୍ଡ଼ର ତତ୍କାଳୀନ ନିର୍ଦ୍ଦେଶକ  "ପୁପୁଲ ଜୟକର"  କଳା ଓ କଳାକାର ଖୋଜିବା ପାଇଁ ମୁମ୍ବାଇର କଳାକାର ଭାସ୍କର କୁଲକର୍ଣ୍ଣିଙ୍କୁ ମଧୁବାଣୀକୁ ପଠାଇଥିଲେ । ବୌଆ ଦେବୀ ଯେତେବେଳେ କୁଲକର୍ଣ୍ଣିଙ୍କୁ ଭେଟିଥିଲେ ସେତେବେଳେ ସେ କିଶୋର ଥିଲେ ଏବଂ କଳାକାରମାନଙ୍କ ଗୋଷ୍ଠୀର ସବୁଠାରୁ କନିଷ୍ଠ ଥିଲେ । ଯେଉଁମାନେ ମିଥୀଳା କଳାକୁ କାନ୍ଥରୁ ଆନୁଷ୍ଠାନିକ ଭାବରେ ସ୍ଥାନାନ୍ତର କରିଥିଲେ, ସେହିଠାରେ ଏହା ପାରମ୍ପାରିକ ଭାବରେ ମୂର୍ତି କଳା ଭାବରେ ଅଭ୍ୟାସ କରାଯାଉଥିଲା । ଭାସ୍କର କୁଲକର୍ଣ୍ଣି ସେମାନଙ୍କ କାର୍ଯ୍ୟ ସଂଗ୍ରହାଳୟକୁ ନେଇଥିଲେ ଏବଂ ପରେ ବୌଆ ଦେବୀଙ୍କୁ ଜାତୀୟ ହସ୍ତଶିଳ୍ପ ସଂଗ୍ରହାଳୟକୁ ଆସିବାକୁ ଉତ୍ସାହିତ କରିଥିଲେ । ସେ କୁଲକର୍ଣ୍ଣିଙ୍କ ପାଇଁ କାମ କରିବା ବେଳେ ପ୍ରଥମ ବର୍ଷ ପାଇଁ ତାଙ୍କୁ ପେଣ୍ଟିଂ ବାବଦରେ ୧.୫୦ ଟଙ୍କା ପ୍ରଦାନ କରାଯାଇଥିଲା । ତାଙ୍କ କାର୍ଯ୍ୟ ପରେ ସ୍ପେନ, ଫ୍ରାନ୍ସ ଏବଂ ଜାପାନର ଗ୍ୟାଲେରୀ ଏବଂ ସଂଗ୍ରହାଳୟରେ ସ୍ଥାନାନ୍ତରିତ ହୋଇଛି । ୨୦୧୫ ରେ, ତାଙ୍କର ଗୋଟିଏ ଚିତ୍ର ପ୍ରଧାନମନ୍ତ୍ରୀ ନରେନ୍ଦ୍ର ମୋଦୀ ହାନୋଭରର ମେୟର ଷ୍ଟେଫାନ୍ ସ୍କୋଷ୍ଟୋକଙ୍କୁ ଭାରତ ଗସ୍ତରେ ଉପହାର ଦେଇଥିଲେ । ଶୈଳୀ ବିଗତ ପାଞ୍ଚ ଦଶନ୍ଧି ମଧ୍ୟରେ ମଧୁବାଣୀ କଳା ପ୍ରସିଦ୍ଧି ଲାଭ କରିଛି ଏବଂ ବୌଆ ଦେବୀଙ୍କ କାର୍ଯ୍ୟ ପ୍ରସିଦ୍ଧି ଲାଭ କରିଛି । ସେ ଭାରତର ଏକମାତ୍ର ମହିଳା କଳାକାର ଯିଏକି ୧୯୮୯ରେ ମ୍ୟାଜିସିଏନ୍ସ ଦେ ଲା ଟେରେ କେନ୍ଦ୍ର ପମ୍ପିଡ଼ୋରେ ପ୍ରଦର୍ଶନ କରିଥିଲେ । ତାଙ୍କର କାମ ଏକ ଛୋଟ କାଗଜଠାରୁ ଆରମ୍ଭ କରି ୨୦ ଫୁଟ ଉଚ୍ଚ ମୁରାଲ ପର୍ଯ୍ୟନ୍ତ ଥିଲା । ତାଙ୍କ ଚିତ୍ରଗୁଡ଼ିକ ଭଗବାନ କୃଷ୍ଣ, ରାମ ଏବଂ ସୀତାଙ୍କ ପୌରାଣିକ କାହାଣୀଗୁଡି଼କ ବର୍ଣ୍ଣନା କରୁଥିବାବେଳେ, ସେ ମୁଖ୍ୟତଃ ସୀତାଙ୍କ କାହାଣୀ ଉପରେ ଗୁରୁତ୍ୱାରୋପ କରିଥିଲେ । ବୌଆ ଦେବୀ ତାଙ୍କ ଚିତ୍ର ପାଇଁ ହସ୍ତତନ୍ତ କାଗଜ ଏବଂ ପ୍ରାକୃତିକ ରଙ୍ଗ ବ୍ୟବହାର କରନ୍ତି; ମୁଖ୍ୟତଃ ତାଙ୍କ ପ୍ୟାଲେଟରେ କଳା ଏବଂ ଗୋବର ମିଶ୍ରଣ କରି କଳା ରଙ୍ଗ, ସବୁଜ ପତ୍ରରୁ ସବୁଜ ରଙ୍ଗ, ଚାଉଳ ଗୁଣ୍ଡରୁ ଧଳା ରଙ୍ଗ ଏବଂ ସିନ୍ଦୂରରୁ ନାଲି ରଙ୍ଗର ବ୍ୟବହାର କରନ୍ତି । ସେ ପ୍ରାକୃତିକ ରଙ୍ଗ ବ୍ୟବହାର କରି ଚିତ୍ର ଆଙ୍କିବାକୁ ପସନ୍ଦ କରନ୍ତି ।
ବୋବାଲ ଟୋକା, ୨୦୧୯ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ପ୍ରକାଶ ଶ୍ରୀଚନ୍ଦନ ଓ ସୁଧାକର ବସନ୍ତ । ଦିଲୀପ ଶ୍ରୀଚନ୍ଦନ ଏହି କଥାଚିତ୍ରଟିର କାହାଣୀ ରଚନା କରିଥିଲେ । କଥାଚିତ୍ରଟିର ସଂଳାପ ରଚନା କରିଥିଲେ ସାରିକା ସ୍ୱାଇଁ । ସୁଧାକର ବସନ୍ତ ଏହି କଥାଚିତ୍ରଟିର ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ । ପ୍ରଦୀପ ଦତ୍ତ ଓ ତପସ୍ୟା ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ । ଅଭିନୟ ପିଣ୍ଟୁ ନନ୍ଦ ପ୍ରଦୀପ ଦତ୍ତ ତପସ୍ୟା ସୁଧାକର ବସନ୍ତ ପ୍ରତିଭା ପଣ୍ଡା ମଧୁ କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଗୌରୀ ଶଙ୍କର ସିଂହ । ମନୋଜ ମହାନ୍ତି ଏହି କଥାଚିତ୍ରଟିର ଗୀତ ରଚନା କରିଥିଲେ । ଗୌତମ ଗିରି, ଶ୍ୱେତାମି, ତାରିକ ଅଜିଜ୍, ସତ୍ୟଜିତ, ଆଶୁତୋଷ, ଅନ୍ତରା ଚକ୍ରବର୍ତ୍ତୀ, ଶଶାଙ୍କ ଶେଖର ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।
ଏଥିଓନାମାଇଡ  (ଇଂରଜୀ ଭାଷାରେ ) ଏକ ଆଣ୍ଟିବାୟୋଟିକ ଯାହା ଯକ୍ଷ୍ମା ରୋଗର ଚିକିତ୍ସା ନିମନ୍ତେ ବ୍ୟବ‌ହାର କରାଯାଏ  । ଏହା ବିଶେଷତଃ ବ‌ହୁ ଔଷଧ ପ୍ରତିରୋଧୀ ଯକ୍ଷ୍ମା  ରୋଗରେ ଅନ୍ୟାନ୍ୟ ଯକ୍ଷ୍ମା ବିରୋଧୀ ଔଷଧ   ସ‌ହିତ ଦିଆଯାଏ । କୁଷ୍ଠ ରୋଗରେ ଏହା ଆଉ ଦିଆଯାଉ ନାହିଁ । ଏହି ଔଷଧକୁ ପାଟିରେ ଦିଆଯାଏ । ଏଥିଓନାମାଇଡର ଅତ୍ୟଧିକ ପାର୍ଶ୍ୱ ପ୍ରତିକ୍ରିୟା ଅଛି । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଅଇ, ତରଳ ଝାଡ଼ା, ପେଟ ଯନ୍ତ୍ରଣା   ଓ ଅରୁଚି ଆଦି ଲକ୍ଷଣ ଦେଖାଯାଏ । ସାଂଘାତିକ ପାର୍ଶ୍ୱ ପ୍ରତିକ୍ରିୟାରେ ହେପାଟାଇଟିସ ଓ ଅବସାଦ ଦେଖାଯାଏ । ଯକୃତ ସମସ୍ୟା   ଥିଲେ ଏହା ବ୍ୟବ‌ହାର କରିବା ଉଚିତ ନୁହେଁ । ଗର୍ଭାବସ୍ଥାରେ ଏହାର ନିରାପତ୍ତା ମଧ୍ୟ ଅଜ୍ଞାତ ଅଛି । ଏଥିଓନାମାଇଡ ଏକ ଥାଇଓମାଇଡ   ଶ୍ରେଣୀର ଔଷଧ । ଏହା ମାଇକୋଲିକ   ବ୍ୟବ‌ହାରରେ ବାଧା ସୃଷ୍ଟି କରି କାମ କରେ । ଏଥିଓନାମାଇଡ ସନ ୧୯୫୬ରେ ଆବିଷ୍କୃତ ହୋଇ ସନ ୧୯୬୫ରେ ଡାକ୍ତରୀ ବ୍ୟବ‌ହାର ନିମନ୍ତେ ସ୍ୱୀକୃତିପ୍ରାପ୍ତ ହେଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ    '   ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ   ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ବିକାଶଶୀଳ ଦେଶମାନଙ୍କରେ   ଏହି ଔଷଧର ଏକ ମାସର ହୋଲସେଲ ମୂଲ୍ୟ ୫.୯୪ରୁ ୨୪.୧୨ ଆମେରିକୀୟ ଡଲାର ।
ଗ୍ରାମାଞ୍ଚଳ ପରିଚାଳନା ପାଇଁ ଗଠିତ ସ୍ୱାୟତ ଶାସନ ଅନୁଷ୍ଠାନ ଗୁଡ଼ିକ ହେଲା ଗ୍ରାମ ସ୍ତରରେ ଗ୍ରାମପଞ୍ଚାୟତ, ବ୍ଲକ ସ୍ତରରେ ପଞ୍ଚାୟତ ସମିତି ଓ ଜିଲ୍ଲା ସ୍ତରରେ ଜିଲ୍ଲା ପରିଷଦ । ଆମରାଜ୍ୟରେ ଥିବା ତ୍ରିସ୍ତରୀୟ ସ୍ୱାୟତ ଶାସନ ବ୍ୟବସ୍ଥାକୁ ପଞ୍ଚାୟତିରାଜ ବ୍ୟବସ୍ଥା କୁହାଯାଏ । ଗ୍ରାମ ପଞ୍ଚାୟତ ପଞ୍ଚାୟତ ରାଜର ପ୍ରଥମ ସ୍ତର ଗ୍ରାମ ପଞ୍ଚାୟତ ଏକ ବା ଏକାଧିକ ଗ୍ରାମକୁ ନେଇ ଗଠନ କରାଯାଇଥାଏ । ପ୍ରତି ଗ୍ରାମ ପଞ୍ଚାୟତକୁ କେତେଗୋଟି ୱାର୍ଡ ବା ଭାଗରେ ବିଭକ୍ତ କରାଯାଇଥାଏ । ଗୋଟିଏ ଗ୍ରାମ ପଞ୍ଛାୟତରେ ୧୧ରୁ ୨୫ଜଣ ପଞ୍ଚ ରହିଥାଆନ୍ତି । ଗ୍ରାମ ପଞ୍ଚାୟତର କାର୍ଯ୍ୟକାଳ ୫ବର୍ଷ । ଗ୍ରାମ ପଞ୍ଚାୟତର କାର୍ଯ୍ୟାଳୟରେ ଆୟ-ବ୍ୟୟର ହିସାବ ରଖିବା ଓ ବିଭିନ୍ନ ପ୍ରକାର ଟିକସ ଆଦାୟ କରିବା ପାଇଁ ଜଣେ ବେତନପ୍ରାପ୍ତ ସମ୍ପାଦକ  (ସେକ୍ରେଟାରୀ ବା ପି ଓ) ନିଯୁକ୍ତ ହୋଇଥାଆନ୍ତି  । ଗ୍ରାମ ପଞ୍ଚାୟତର ସଭ୍ୟ ପଞ୍ଚ: ସିଧାସଳଖ ଭାବେ ଗୋଟିଏ ଭାଗ  (ୱାର୍ଡ)ର ସମସ୍ତ ସାବାଳକ ଭୋଟଦାତାଙ୍କଦ୍ୱାରା ନିର୍ବାଚିତ ହୋଇଥାଆନ୍ତି  । ସରପଞ୍ଚ: ଗ୍ରାମ ପଞ୍ଚାୟତର ମୁଖ୍ୟଙ୍କୁ ସରପଞ୍ଚ କୁହାଯାଏ । ସେ ସିଧାସଳଖ ଭାବେ ଗ୍ରାମ ପଞ୍ଚାୟତର ସମସ୍ତ ସାବାଳକ ଭୋଟଦାତାଙ୍କଦ୍ୱାରା ନିର୍ବାଚିତ ହୋଇଥାଆନ୍ତି । ପଞ୍ଚାୟତର ଅଧିବେଶନରେ ସଭପତିତ୍ୱ କରନ୍ତି । ନାଏବ ସରପଞ୍ଚ: ସରପଞ୍ଚଙ୍କୁ ସାହାଯ୍ୟ କରିବା ପାଇଁ ପଞ୍ଚମାନଙ୍କ ମଧ୍ୟରୁ ପଞ୍ଚମାନଙ୍କଦ୍ୱାରା ନିର୍ବାଚିତ ହୋଇଥାଆନ୍ତି । ସରପଞ୍ଚଙ୍କ ଅନୁପସ୍ଥିତିରେ ପଞ୍ଚାୟତର ଅଧିବେଶନରେ ସଭପତିତ୍ୱ କରନ୍ତି । ଗ୍ରାମ ପଞ୍ଚାୟତର କାର୍ଯ୍ୟ ବାଧ୍ୟତାମୂଳକ କାର୍ଯ୍ୟ ପ୍ରାଥମିକ ଶିକ୍ଷା ରାସ୍ତାଘାଟ ନିର୍ମାଣ ଓ ତାହାର ରକ୍ଷଣାବେକ୍ଷଣ ସ୍ୱାସ୍ଥ୍ୟ ଓ ପରିସ୍କାର ପରିଚ୍ଛନ୍ନତା ପାନୀୟ ଜଳଯୋଗାଣ ପାଇଁ କୂପ, ନଳକୂପ ଓ ପୁଷ୍କରିଣୀ ଖନନ ଜନ୍ମ ମୃତ୍ୟୁ ତାଲିକା ପ୍ରସ୍ତୁତି ମେଳା ଓ ଯାତ୍ରା ପ୍ରଭୃତିର ନିୟନ୍ତ୍ରଣ ସଂକ୍ରାମକ ରୋଗର ପ୍ରତିଷେଧ କୃଷିର ଉନ୍ନତି ଗୋଚର ଭୂମିର ସଂରକ୍ଷଣ ଇଚ୍ଛାଧୀନ କାର୍ଯ୍ୟ ସମବାୟ ସମିତି ଗଠନ ପାଠାଗାର ସ୍ଥାପନ ଶିଶୁ ଓ ମାତୃମଙ୍ଗଳ କେନ୍ଦ୍ର ସ୍ଥାପନ ଦାତବ୍ୟ ଚିକିତ୍ସା ଅନୁଷ୍ଠାନ ସ୍ଥାପନ ପ୍ରୌଢ଼ଶିକ୍ଷା କେନ୍ଦ୍ର ସ୍ଥାପନ ଓ ପରିଚାଳନା ରାସ୍ତା ପାର୍ଶ୍ୱରେ ବୃକ୍ଷ ରୋପଣ କଦଳୀ ଚାଷ ମାଛଚାଷ କୁକୁଡ଼ା ପାଳନ ପଞ୍ଚାୟତ ସମିତି ପଞ୍ଚାୟତିରାଜର ଦ୍ୱିତୀୟ ସ୍ତର ପଞ୍ଚାୟତ ସମିତି ଏକାଧିକ ଗ୍ରାମପଞ୍ଚାୟତକୁ ନେଇ ଗଠିତ ହୋଇଥାଏ । ଜିଲ୍ଲାର ପ୍ରତ୍ୟେକ ଉନ୍ନୟନ ବ୍ଲକ ପାଇଁ ଗୋଟିଏ ଲେଖାଏଁ ପଞ୍ଚାୟତ ସମିତିର ବ୍ୟବସ୍ଥା ଅଛି । ପଞ୍ଚାୟତ ସମିତିର ସଭ୍ୟ ପଞ୍ଚାୟତ ସମିତି ଅନ୍ତର୍ଗତ ପ୍ରତ୍ୟେକ ଗ୍ରାମପଞ୍ଚାୟତର ସମସ୍ତ ସାବାଳକ ଭୋଟଦାତାଙ୍କଦ୍ୱାରା ପ୍ରତ୍ୟକ୍ଷ ଭାବେ ନିର୍ବାଚିତ ବେସରକାରୀ ସଦସ୍ୟ । ପଞ୍ଚାୟତ ସମିତି ଅଧୀନରେ ଥିବା ସମସ୍ତ ଗ୍ରାମ ପଞ୍ଚାୟତର ସରପଞ୍ଚ । ବ୍ଲକ ଅନ୍ତର୍ଗତ ସମସ୍ତ ପୌରସଂସ୍ଥାର ଅଧ୍ୟକ୍ଷ । ବ୍ଲକ ଅନ୍ତର୍ଗତ ବିଧାନ ସଭା ସଭ୍ୟ । ବ୍ଲକ ଉନ୍ନୟନ ଅଧିକାରୀ  ବି.ଡି.ଓ  । ବ୍ଲକ ସ୍ତରରେ କାର୍ଯ୍ୟ କରୁଥିବା ଶିକ୍ଷା, ରାଜସ୍ୱ, କୃଷି, ସମବାୟ, ଜଙ୍ଗଲ, ପଶୁପାଳନ, ଭେଷଜ ସ୍ୱାସ୍ଥ୍ୟ, ପୂର୍ତ୍ତ ଓ ଗ୍ରାମମଙ୍ଗଳ ବିଭାଗମାନଙ୍କର ସରକାରୀ କର୍ମଚାରୀ ବୃନ୍ଦ । ପଞ୍ଚାୟତ ସମିତିର କାର୍ଯ୍ୟ ଗ୍ରାମପଞ୍ଚାୟତ ଗୁଡ଼ିକର ବାର୍ଷିକ ଆୟ-ବ୍ୟୟ ଅଟକଳ  (ବଜେଟ୍) ଅନିମୋଦନ କରିବା ବ୍ଲକସ୍ତରୀୟ ଯୋଜନା ପ୍ରସ୍ତୁତ କରିବା ଜିଲ୍ଲା ପରିଷଦ ପଞ୍ଚାୟତିରାଜର ତୃତୀୟ ସ୍ତର ଜିଲ୍ଲାପରିଷଦ ଏକାଧିକ ପଞ୍ଚାୟତ ସମିତିକୁ ନେଇ ଗଠିତ ହୋଇଥାଏ  । ରାଜ୍ୟର ପ୍ରତ୍ୟେକ ଜିଲ୍ଲା ପାଇଁ ଗୋଟିଏ ଲେଖାଏଁ ଜିଲ୍ଲାପରିଷଦର ବ୍ୟବସ୍ଥା ଅଛି । ଜିଲ୍ଲା ପରିଷଦର ସଭ୍ୟ ଜିଲ୍ଲା ପରିଷଦ ଅନ୍ତର୍ଗତ ପ୍ରତ୍ୟେକ ପଞ୍ଚାୟତ ସମିତିର ସମସ୍ତ ସାବାଳକ ଭୋଟଦାତାଙ୍କଦ୍ୱାରା ପ୍ରତ୍ୟକ୍ଷ ଭାବେ ନିର୍ବାଚିତ ବେସରକାରୀ ସଦସ୍ୟ । ଜିଲ୍ଲା ପରିଷଦ ଅଧୀନରେ ଥିବା ସମସ୍ତ ପଞ୍ଚାୟତ ସମିତିର ଅଧ୍ୟକ୍ଷ । ଜିଲ୍ଲା ପରିଷଦ ଅନ୍ତର୍ଗତ ସମସ୍ତ ପୌରସଂସ୍ଥାର ଅଧ୍ୟକ୍ଷ । ଜିଲ୍ଲା ପରିଷଦ ଅନ୍ତର୍ଗତ ସମସ୍ତ ବିଧାନ ସଭା ଓ ସଂସଦ ସଭ୍ୟ । ଜିଲ୍ଲାରେ କାର୍ଯ୍ୟ କରୁଥିବା ସମସ୍ତ ଉପମଣ୍ଡଳ ଅଧିକାରୀ । ଜିଲ୍ଲାର ସମସ୍ତ ଉନ୍ନୟନ ଅଧିକାରୀ । ଜିଲ୍ଲାରେ କାର୍ଯ୍ୟ କରୁଥିବା ସମସ୍ତ ସମନ୍ୱିତ ଉପଜାତି ଉନ୍ନୟନ ଏଜେନ୍ସିର ପ୍ରକଳ୍ପ ଅଧିକାରୀ । ଜିଲ୍ଲାରେ ଥିବା ସମସ୍ତ କୃଷି, ଶିକ୍ଷା, ସ୍ୱାସ୍ଥ୍ୟ, ସମବାୟ, ଜଙ୍ଗଲ, ପଞ୍ଚାୟତିରାଜ, ପୂର୍ତ୍ତ ଓ ସମାଜମଙ୍ଗଳ ବିଭାଗମାନଙ୍କର ଅଧିକରି ।
ତାନଭିନ ସୁଇଟି  (ଜନ୍ମ: ୩୦ ଅଗଷ୍ଟ) ଜଣେ ବାଂଲାଦେଶୀ ଅଭିନେତ୍ରୀ ଏବଂ ମଡେଲ  । ସେ ମୁଖ୍ୟତଃ ବଙ୍ଗଳାଦେଶୀ ଦୂରଦର୍ଶନ, ମଞ୍ଚ ଏବଂ ଚଳଚ୍ଚିତ୍ର ଜଗତରେ ଅଭିନୟ କରିଥାନ୍ତି । ୧୯୯୧ ମସିହାରେ ମଡେଲିଂ ଆରମ୍ଭ କରିଥିବା ସୁଇଟି ମେରାଜ ଫକିର ମା, ପେୟର୍ ଆୱାଜ ପାୱା ଜାୟେ, ସ୍ପୋର୍ଦ୍ଧା, ତୋମରାଇ, ଏଖୋନ କ୍ରିତଦାସ ଏବଂ ମୁକ୍ତି ଭଳି ମଞ୍ଚ ନାଟକରେ ଅଭିନୟ କରିବା ସହ ସୁନ୍ଦରି, ଛୋଟ ଛୋଟ ଢେଉ, ଜମିଲା, ଡାକନିର ବୋଉ, ହରଧନେର୍ ନାଟ୍-ଜମାଇ, ରୁପାଲି ନଦୀର ଢେଉ ଭଳି ଧରାବାହିକ ସମେତ ୨୦୦୫ ସୁଦ୍ଧା ଶହେରୁ ଅଧିକ ଦୂରଦର୍ଶନ ନାଟକରେ ଅଭିନୟ କରିଥିଲେ । ପ୍ରାରମ୍ଭିକ ଜୀବନ ଏବଂ ବୃତ୍ତି ତାନ୍‌ଭିନ୍ ୧୯୯୧ ମସିହାରେ ମଡେଲିଂ କରିବା ଆରମ୍ଭ କରିଥିଲେ । ସେ ଅଫଜାଲ୍ ହୁସେନ୍‌ଙ୍କର ଡାଇମଣ୍ଡ ବ୍ରାଣ୍ଡ ପାଇଁ କର୍ଯ୍ୟ କରୁଥିଲେ । ଏହାପରେ ସୁଇଟି ମଞ୍ଚ ନାଟକରେ ଅଭିନୟ କରିବା ଆରମ୍ଭ କରିଥିଲେ । ସେ ଥିଏଟର୍ ଗ୍ରୁପ୍ ନାମକ ଏକ ମଞ୍ଚ ନାଟକ ସଂସ୍ଥାରେ ଯୋଗ ଦେଇଥିଲେ । ସେ  "ମେରାଜ ଫକିର ମା" ,  "ପେୟର୍ ଆୱାଜ ପାୱା ଜାୟେ" ,  "ସ୍ପୋର୍ଦ୍ଧା" ,  "ତୋମରାଇ" ,  "ଏଖୋନ କ୍ରିତଦାସ"  ଏବଂ  " ମୁକ୍ତି"  ସମେତ ଅନେକ ମଞ୍ଚ ନାଟକରେ ଅଭିନୟ କରିଥିଲେ। ସେ  "ଗୋଧୁଳି ଲଗନେ"  ନାଟକ ଜରିଆରେ ଦୂରଦର୍ଶନରେ ଅଭିନୟ କରିବା ଆରମ୍ଭ କରିଥିଲେ । ସେ  "ସୁନ୍ଦରି" ,  "ଛୋଟ ଛୋଟ ଢେଉ" ,  "ଜମିଲା" ,  "ଡାକନିର ବୋଉ" ,  "ହରଧନେର୍ ନାଟ୍-ଜମାଇ"  ଏବଂ  "ରୁପାଲି ନଦୀର ଢେଉ" ରେ ମଧ୍ୟ ଅଭିନୟ କରିଥିଲେ । ୨୦୦୪ ମସିହାରେ ସେ ବଙ୍ଗଳାଦେଶୀ କଥାଚିତ୍ର ଜଗତ ବା ଧଲିଉଡ୍‌ରେ ଅଭିନୟ କରିବା ଆରମ୍ଭ କରିଥିଲେ । ତାଙ୍କ ଅଭିନୀତ ପ୍ରଥମ ବଙ୍ଗଳାଦେଶୀ ଚଳଚ୍ଚିତ୍ର ଥିଲା ରଙ୍ଗ୍ ନମ୍ବର । ମତିନ୍ ରହମାନ୍‌ଙ୍କ ନିର୍ଦ୍ଦେଶିତ ଏହି ଚଳଚ୍ଚିତ୍ରଟି ୨୫ ମାର୍ଚ୍ଚ ୨୦୦୪ରେ ମୁକ୍ତିଲାଭ କରିଥିଲା, ଯେଉଁଥିରେ ସେ ରିଆଜ୍, ତୁଷାର ଖାନ୍‌ଙ୍କ ଭଳି କଳାକାରଙ୍କ ସହ ଅଭିନୟ କରିଥିଲେ । ଏହାପରେ ୨୦୦୭ ମସିହାରେ ଆବୁ ସୟିଦଙ୍କ ନିର୍ଦ୍ଦେଶିତ ବାଂଲାଦେଶୀ ଫିଲ୍ମ ବଂଶୀରେ ସେ ଅଭିନୟ କରିଥିଲେ । ମାମୁନୁଲ୍ ହକ୍‌ଙ୍କ ସହ ସେ ଏହି କଥାଚିତ୍ରରେ ଶୈଳ ଭୂମିକାରେ ଅଭିନୟ କରିଥିଲେ । ୨୦୧୪ ମସିହାରେ ତାଙ୍କ ଅଭିନୀତ କ୍ଷୁଦ୍ର ଚଳଚ୍ଚିତ୍ର ଦ ସିଙ୍ଗିଙ୍ଗ୍ ଟିଚର୍ ମୁକ୍ତିଲାଭ କରିଥିଲା । ଇନ୍‌ଶ୍ରା ରୁସେଲ୍‌ଙ୍କ ନିର୍ଦ୍ଦେଶିତ ଏହି ୧୩ ମିନିଟ୍ ଅବଧିର କଥାଚିତ୍ରଟି ୧୯ ଡିସେମ୍ବର ୨୦୧୪ରେ ମୁକ୍ତିଲାଭ କରିଥିଲା, ଯେଉଁଥିରେ ଶିରି ଭୂମିକା ନିଭେଇଥିବା ସୁଇଟି ତାହରିମ୍ ଚୌଧୁରୀ, ମକ୍‌ସୁଦ୍ ହକ୍, ଶତାବ୍ଦୀ ୱାଦୁଦ୍‌ଙ୍କ ସହ ଅଭିନୟ କରିଥିଲେ । ୨୦୧୯ ମସିହାରେ ସୁଇଟିଙ୍କ ଅଭିନୀତ କଥାଚିତ୍ର ଦ ଡିରେକ୍ଟର ମୁକ୍ତିଲାଭ କରିଥିଲା, ଯାହାର ନିର୍ଦ୍ଦେଶନା ଦେଇଥିଲେ କମରୁଜ୍ଜମନ କମୁ । ୨୦୧୯ ମସିହାର ଜୁନ ୫ ତାରିଖରେ ମୁକ୍ତିଲାଭ କରଥିବା ଏହି ବଙ୍ଗଳାଦେଶୀ କଥାଚିତ୍ରଟିରେ ସୁଇଟି ଫିରୋଜ ଚୌଧୁରୀ, ନଫିଜା ଜାହାଁ, କମରୁଜ୍ଜମନ କମୁ, ମୋଶରଫ୍ କରିମ, ସଫିସା ଚୌଧୁରୀ ଭଳି କଳାକାରଙ୍କ ସହ ଅଭିନୟ କରିଥିଲେ । ସୁଇଟି ଦୂରଦର୍ଶନରେ ନାଟକରେ ଅଭିନୟ କରିବା ସହିତ ଦୂରଦର୍ଶନ କାର୍ଯ୍ୟକ୍ରମର ପ୍ରଯୋଜିକା ଭାବରେ ମଧ୍ୟ କିଛି ଧାରାବାହିକ ପ୍ରସ୍ତୁତ କରିଛନ୍ତି । ତାଙ୍କ ପ୍ରଯୋଜନା ସଂସ୍ଥାର ନାମ ହେଉଛି ଶଙ୍ଖଚିଲ । ବ୍ୟକ୍ତିଗତ ଜୀବନ ସୁଇଟି ରିପନ୍‌ଙ୍କୁ ବିବାହ କରିଛନ୍ତି । ତାଙ୍କ ବାପାଙ୍କ ନାମ ଅବଦୁଲ୍ ମତଲିବ୍ ।
ଗୁରୁଦ୍ୱାରା ଶ୍ରୀ ଗୋବିନ୍ଦ ସିଂହ ଘାଟ ଭାରତୀୟ ରାଜ୍ୟ ବିହାରର ରାଜଧାନୀ ସହର ପାଟଣାର ଗଙ୍ଗା ନଦୀ ଟିରରେ ତଖତ ଶ୍ରୀ [ପାଟଣା ସାହିବଠାରୁ ମାତ୍ର 200 ମିଟର ଦୂରରେ ଅବସ୍ଥିତ । ଏଠାରେ ତରୁଣା ଗୁରୁ ଗୋବିନ୍ଦ ସିଂହ ନଦୀରେ ତାଙ୍କର କଙ୍ଗନ   ଫିଙ୍ଗି ଦେଇଥିଲେ । ଏହି ଘାଟଠାରେ ଗୁରୁ ଗୋବିନ୍ଦ ଶିଘ ରାମଙ୍କ ଭକ୍ତ ପଣ୍ଡିତ ଶିବ ଦତ୍ତଙ୍କୁ ମାନଶୀକ ଶାନ୍ତି ପ୍ରଦାନର ଆଶୀର୍ବାଦ ଦେଇଥିଲେ । ଏହି ଘାଟ ନିକଟରେ ତରୁଣା ଗୁରୁ ଗୋବିନ୍ଦ ସିଂହ ତାଙ୍କର ସହଚର ମାନଙ୍କ ସହ କ୍ରୀଡାରତ ରହୁଥିଲେ । ବର୍ତ୍ତମାନ ଏହି ଘାଟ ନିକଟରୁ ଜଳ ଦୂରକୁ ଅପସାରଣ ହେଇଯାଇଥିବାରୁ ସେହି ସ୍ଥାନ ଶୁଖିଲା ରହିଛି । ନୋଟ ଏହାକୁ କଙ୍ଗନ ଘାଟ ବୋଲି ମଧ୍ୟ କୁହାଯାଏ ।
ସ୍ୱଳ୍ପ ପରିମାଣ ସକ ବା ହାଇପୋଭୋଲେମିକ ସକ୍  (ଇଂରାଜୀ ଭାଷାରେ ) ହୋଇଥିବା କୁହାଯାଏ ଯେତେବେଳେ ରକ୍ତନଳୀରେ ତରଳ ପଦାର୍ଥ ବା ରକ୍ତ ପରିମାଣ କମ ଥାଏ  । ଏହି ଅବସ୍ଥାରେ ଶରୀର ଭିତର ତନ୍ତୁମାନଙ୍କୁ ଯଥେଷ୍ଟ ରକ୍ତ ସରବରାହ ହୋଇପାରେ ନାହିଁ  ପ୍ରାରମ୍ଭିକ ଲକ୍ଷଣରେ ସାଧାରଣତଃ ଦୁର୍ବଳତା, କମ ନାଡ଼ି ଚାପ   ଓ ଏବଂ ଦୃତ ହୃଦ୍‌ଗତି ହାର ହୁଏ  ଅବସ୍ଥା ଖରାପ ଦିଗକୁ ଗତି କଲେ ନିମ୍ନ ରକ୍ତ ଚାପ ଦ୍ୱନ୍ଦ୍ୱ କିମ୍ବା ଉତ୍ତେଜନା ହୋଇପାରେ  ରୋଗ ଜଟିଳ ହେଲେ ଇଲେକ୍ଟ୍ରୋଲାଇଟ ବ୍ୟତିକ୍ରମ, ବୃକ୍‌କ ବିଫଳତା ଏବଂ ବ‌ହୁମୁଖୀ ଅଙ୍ଗ ବିଫଳତା ହୋଇପାରେ  ତରଳ ପଦାର୍ଥ କିମ୍ବା କମ ରକ୍ତ ପରିମାଣ ଯୋଗୁ ସକ ହୋଇପାରେ କିନ୍ତୁ ରକ୍ତ ଯୋଗୁ ହେଲେ ତାହାକୁ ହେମୋରେଜିକ ସକ କୁହାଯାଏ  ବାନ୍ତି, ତରଳ ଝାଡା, ଅତ୍ୟଧିକ ପରିସ୍ରା ଉତ୍ପାଦନ, ଗରମ ପାଣିପାଗ କିମ୍ବା ଅଗ୍ନାଶୟ ପ୍ରଦାହ ଯୋଗୁ ତରଳ ପଦାର୍ଥ କମିଯାଏ । ଆଘାତ, ପାକସ୍ଥଳୀ-ଅନ୍ତନଳୀ ରକ୍ତସ୍ରାବ କିମ୍ବା ଅଥାନ ଗର୍ଭ ଯୋଗୁ ରକ୍ତ‌ହାନୀ ହୋଇପାରେ । ଲକ୍ଷଣ ଏବଂ ଘଟଣାର ଇତିହାସ ଉପରେ ଆଧାରିତ ହୋଇ ରୋଗ ନିର୍ଣ୍ଣୟ କରାଯାଇପାରେ  ତରଳ ପଦାର୍ଥର ପ୍ରକାର ଉପରେ ଚିକିତ୍ସା ନିର୍ଭର କରେ  ଯେଉଁମାନେ ରକ୍ତ ହରାଇଛନ୍ତି ସେମାନଙ୍କ ପାଇଁ ରକ୍ତସ୍ରାବ ବନ୍ଦ କରିବା, ରକ୍ତ ପ୍ରସ୍ତୁତକାରୀ ଦ୍ରବ୍ୟ, ଟ୍ରାନେକ୍ସାମିକ୍ ଏସିଡ୍ ଏବଂ ଅସ୍ତ୍ରୋପଚାର ପରାମର୍ଶ ଦିଆଯାଏ । କେବଳ ତରଳ ପଦାର୍ଥ କମ ଥିଲେ ଶିରାଭ୍ୟନ୍ତର କ୍ରିସ୍ଟାଲଏଡ ତରଳ ପଦାର୍ଥ ସାଧାରଣତଃ ବ୍ୟବହୃତ ହୋଇଥାଏ । ଏହାର ମୂଳ କାରଣକୁ ମଧ୍ୟ ସମାଧାନ କରାଯିବା ଉଚିତ୍ । ସ୍ୱଳ୍ପ ପରିମାଣ ସକ ବା ହାଇପୋଭୋଲେମିକ୍ ଶକ୍ କେତେଥର ଘଟେ ତାହା ଅସ୍ପଷ୍ଟ  ପିଲାମାନେ ଆଘାତପ୍ରାପ୍ତ ହେଲେ ଏହା ସାଧାରଣ୍ୟତଃ ଘଟିଥାଏ
ସହଦେବ ଦାସ ଜଣେ ଓଡ଼ିଆ ରାଜନୀତିଜ୍ଞ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ସ୍ୱାଧୀନତା ପୂର୍ବରୁ ଓଡ଼ିଶାରେ ଗଠିତ ହୋଇଥିବା ସ୍ୱାଧୀନତା ପୂର୍ବର ୨ୟ ଓଡ଼ିଶା ବିଧାନ ସଭାକୁ ସେ ଉତ୍ତର କେନ୍ଦ୍ରାପଡ଼ା ବିଧାନ ସଭା ନିର୍ବାଚନ ମଣ୍ଡଳୀର ଉପନିର୍ବାଚନରେ ନିର୍ବାଚିତ ହୋଇଥିଲେ । ରାଜନୈତିକ ଜୀବନ ସହଦେବ ଦାସ କଂଗ୍ରେସର ପ୍ରାର୍ଥୀ ଭାବରେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ସ୍ୱାଧୀନତା ପୂର୍ବରୁ ଥରେ କାର୍ଯ୍ୟ କରିଥିଲେ ।
ନାରୀବାଦର ବିଚାରଧାରା ରାଜନୈତିକ ଓ ସାମାଜିକ ଆନ୍ଦୋଳନର ଭାଗ ଯାହାର ମୂଳ ଲକ୍ଷ ସମାଜରେ ନାରୀଙ୍କୁ ସ୍ୱତନ୍ତ୍ର ଅଧିକାର ପ୍ରଦାନ କରେଇବା । ଏହା ନାରୀଙ୍କୁ ଶିକ୍ଷା ଓ ରୋଜଗାର କ୍ଷେତ୍ରରେ ମଧ୍ୟ ସମାନ ଅଧିକାର ଦିଏ । ବିଭିନ୍ନ ମହିଳା ସଂଗଠନ ସମାଜରେ ନାରୀଙ୍କୁ କିପରି ସମାନ ଅଧିକାର ଦିଆଯିବ ତାହା ନେଇ ଅଭିଯାନ କରନ୍ତି, ସେହି ଅଧିକାର ଗୁଡ଼ିକ ହେଲା, ଭୋଟର ଅଧିକାର, ସମାନ ଦରମା, ଶିକ୍ଷାର ଅଧିକାର ଓ ଅନ୍ୟ ଅଧିକାର ସାବ୍ୟସ୍ତ କରିବାରେ ସହାୟତା କରିଥାଏ । ନାରିବାଦର ବିଚାର ରଖୁଥିବା ଲୋକ ମହିଳାଙ୍କୁ ବିଭିନ୍ନ ଘରୋଇ ହିଂସା, ବଳତ୍କାର ଓ ଯୌନଉତ୍ପୀଡନରୁ ନିଜକୁ କିପରି ମୁକୁଳେଇବ ତାହା ନେଇ ସହାୟତା ମଧ୍ୟ କରନ୍ତି । ଇତିହାସ ଚାର୍ଲ୍ସ ଫୌରିଅର, ଜଣେ ଉଟୋପୀୟ ସମାଜସେବୀ ଓ ଫରାସୀ ଦାର୍ଶନିକ ୧୮୩୭ ମସିହାରେ ପ୍ରଥମ ଥର ପାଇଁ ନାରୀବାଦ ଶବ୍ଦର ପକ୍ଷ ରଖିଥିଲେ । ନାରୀବାଦର ସପକ୍ଷରେ ଥିବା ବିଭିନ୍ନ ଇତିହାସକାର ଇତିହାସରେ ନାରୀଙ୍କ ଅଧିକାର ନିମନ୍ତେ ହେଇଥିବା ଅଭିଯାନକୁ ନାରୀବାଦର ଆନ୍ଦୋଳନର ଭାଗ ବୋଲି ଦର୍ଶାନ୍ତି । ଆନ୍ଦୋଳନ ଓ ବିଚାରଧାରା ନାରୀବାଦର ମୂଳ ବିଚାରଧାରା ହେଉଛି ସମାଜରେ ମହିଳାଙ୍କ ଅଧିକାର।
ଯାମିନୀ କୃଷ୍ଣମୂର୍ତ୍ତୀ  (ଜନ୍ମ : ୨୦ ଡିସେମ୍ବର ୧୯୪୦) ଜଣେ ଭାରତୀୟ ନର୍ତ୍ତକୀ ଅଟନ୍ତି  । ସେ ଭରତନାଟ୍ୟମ, କୁଚିପୁଡ଼ି ଓ ଓଡ଼ିଶୀ ନୃତ୍ୟରେ ନିପୁଣା । ୨୦୧୬ ମସିହାରେ ତାଙ୍କୁ ପଦ୍ମ ବିଭୂଷଣ ପୁରସ୍କାରରେ ସମ୍ମାନୀତ କରାଯାଇଥିଲା । ଜୀବନୀ ପ୍ରାରମ୍ଭିକ ଜୀବନ ଯାମିନୀ କୃଷ୍ଣମୂର୍ତ୍ତୀ, ୧୯୪୦ ମସିହାରେ ଆନ୍ଧ୍ର ପ୍ରଦେଶର ଚିତ୍ତୂର ଜିଲ୍ଲାର ମଦନପଲ୍ଲୀଠାରେ ଜନ୍ମଗ୍ରହଣ କରିଥିଲେ । ତାଙ୍କ ପିତାଙ୍କ ନାମ ଥିଲା ଏମ କୃଷ୍ଣମୂର୍ତ୍ତୀ । ତାମିଲନାଡୁର ଚିଦାମ୍ଭରମଠାରେ ତାଙ୍କର ପିଲାଦିନ ବିତିଥିଲା । ଚିଦାମ୍ବରମ ସହରରେ ଥିବା ଦଶମ ଶତାବ୍ଦୀର ନଟରାଜ ମନ୍ଦିରରେ ନୃତ୍ୟରତ ନଟରାଜ ଶିବଙ୍କ ମୂର୍ତ୍ତୀ ଦେଖି ସେ ନୃତ୍ୟ ପ୍ରତି ଆକର୍ଷିତ ହୋଇଥିଲେ । ନୃତ୍ୟ ଜୀବନ ଯାମିନୀ, ଚେନ୍ନାଇଠାରେ ରୁକ୍ମଣୀ ଦେବୀ ଔଣ୍ଡଳେଙ୍କଠାରୁ ଭରତନାଟ୍ୟମ ନୃତ୍ୟ ଶିକ୍ଷାରମ୍ଭ କରିଥିଲେ । ପରେ ସେ କାଞ୍ଚିପୁରମ ୟେଲପ୍ପା ପିଲ୍ଲାଇ ଓ ତାଞ୍ଜାବୁର କଟ୍ଟାପା ପିଲ୍ଲାଇଙ୍କଠାରୁ ଭରତନାଟ୍ୟମ ଶିଖିଥିଲେ । ବେଦାନ୍ତମ ଲକ୍ଷ୍ମୀ ନାରାୟଣ ଶାସ୍ତ୍ରୀ, ଚିନ୍ତା କୃଷ୍ଣମୂର୍ତ୍ତୀ ଓ ପଶୁମର୍ଥୀ ବେନୁଗୋପାଳ କୃଷ୍ଣ ଶର୍ମାଙ୍କଠାରୁ କୁଚିପୁଡ଼ି ନୃତ୍ୟ ଶିକ୍ଷା କରିଥିଲେ । ପଙ୍କଜ ଚରଣ ଦାସ ଓ କେଳୁଚରଣ ମହାପାତ୍ରଙ୍କଠାରୁ ସେ ଓଡ଼ିଶୀ ନୃତ୍ୟ ଶିକ୍ଷା କରିଥିଲେ । ୧୯୫୭ ମସିହାରେ ଚେନ୍ନାଇଠାରେ ତାଙ୍କର ମଞ୍ଚପ୍ରବେଶ ଘଟିଥିଲା । ତାଙ୍କୁ ତିରୁପତି ମନ୍ଦିରର ଆସ୍ଥାନ ନର୍ତ୍ତକୀ ସମ୍ମାନ ମିଳିଛି । ତାଙ୍କୁ କୁଚିପୁଡ଼ି ନୃତ୍ୟର ପଥପ୍ରଦର୍ଶକ ଭାବରେ ପରିଗଣିତ କରାଯାଏ । ଦିଲ୍ଲୀର ହୌଜ ଖାସଠାରେ ଯାମିନୀ ସ୍କୁଲ ଅଫ ଡାନ୍ସ ନାମରେ ନିଜର ଏକ ନୃତ୍ୟାନୁଷ୍ଠାନ ପ୍ରତିଷ୍ଠା କରି ସେ ପିଲାମାନଙ୍କୁ ନୃତ୍ୟ ଶିକ୍ଷା ଦିଅନ୍ତି । ଆତ୍ମଜୀବନୀ ୧୯୯୫ ମସିହାରେ ତାଙ୍କର ଆତ୍ମଜୀବନୀ ଏ ପ୍ୟାସନ ଫର ଡାନ୍ସ ନାମରେ ପ୍ରକାଶିତ ।
କୋରାପୁଟ ଭାରତର ଓଡ଼ିଶାରେ ଥିବା କୋରାପୁଟ ଜିଲ୍ଲାର ମୁଖ୍ୟ ସଦର ମହକୁମା ଓ ଏକ ମୁଖ୍ୟ ସହର । ଏହା ସମୁଦ୍ର ପତ୍ତନଠାରୁ ୩୦୦୦ ଫୁଟ ଉଚ୍ଚରେ ଅବସ୍ଥିତ ଏବଂ ଏହା ଶାବର ଶ୍ରୀକ୍ଷେତ୍ର ଭାବେ ପ୍ରସିଦ୍ଧ। ଏହା ଦକ୍ଷିଣ ଓଡ଼ିଶାର ଏକ ମୂଖ୍ୟ ସହର । ଭୂଗୋଳ ଓଡ଼ିଶାର ଦକ୍ଷିଣ ଭାଗରେ ଅବସ୍ଥିତ କୋରାପୁଟ ଜିଲ୍ଲାର ସଦର ମହାକୁମା କୋରାପୁଟ ସହର । ଏହା ସମୁଦ୍ର ପତ୍ତନଠାରୁ ୩୦୦୦ ଫୁଟ ଉଚ୍ଚରେ ଅବସ୍ଥିତ । ଉତ୍ସବ ପରବ କୋରାପୁଟ ସାହିତ୍ୟ ଉତ୍ସବ ଇତିହାସ ପର୍ଯ୍ୟଟନ ନବ ନିର୍ମିତ ଜଗନ୍ନାଥ ମନ୍ଦିର,ଜ୍ଞାନ ମନ୍ଦିର, ନିଶାଣିମୁଣ୍ଡା, ମୃତ୍ୟାଲୁମା, କନକ ପରମେଶ୍ୱରୀ, ଶିବ,ସନ୍ତୋଷୀ ମା , ମା  ମଙ୍ଗଳା, କନକ ଦୁର୍ଗା,ଗୁପ୍ତେଶ୍ୱର ଓ ଶ୍ରୀଗଣେଶ ମନ୍ଦିର, ମାନବ ସଂଗ୍ରହାଳୟ,ଆଦିବାସି ସଂଗ୍ରହାଳୟ ଓ ସର୍ବ ପୁରାତନ ଚର୍ଚ୍ଚପାଇଁ ଏଇ ସ୍ଥାନ ପ୍ରସିଦ୍ଧ। ଛୋଟ ପିଲାମାନଙ୍କ ପାଇଁ ରାଜୀବଗାନ୍ଧି ଶିଶୁ ଉଦ୍ୟାନ ଓ ଚନ୍ଦନ ପୋଖରୀ,କୋଲାବ ଡ୍ୟାମ, କେଚଲା ଏହାର ଅନ୍ୟ ଏକ ଆକର୍ଷଣ ଅବସ୍ଥିତ
ପାରିକରିବେ ଭୋଳାଶଙ୍କର ୨୦୨୨ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ଅଜୟ ରାଉତ । ଚିନ୍ମୟ ଦାସ ପଟ୍ଟନାୟକ ଏହି କଥାଚିତ୍ରଟିର କାହାଣୀ, ଚିତ୍ରନାଟ୍ୟ ଓ ସଂଳାପ ରଚନା କରିଥିଲେ । ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ ମୃତ୍ୟୁଞ୍ଜୟ ସାହୁ । ସଙ୍ଗୀତକାର ପ୍ରଶାନ୍ତ ପାଢ଼ୀ ଏହି କଥାଚିତ୍ରଟିର ସ୍ୱର ସଂଯୋଜନା କରିଥିଲେ । ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ଦୀପକ ବାରିକ ଓ ସସ୍ମିତା ପିୟାଲି ସାହୁ । ପିଣ୍ଟୁ ନନ୍ଦ, ପ୍ରଦ୍ୟୁମ୍ନ ଲେଙ୍କା, ବୀଣା ମହାରଣା, ରବି ମିଶ୍ର, ସୌମ୍ୟ, ଗୁଡ୍ଡୁ, ଲକି, ସୌରାନ୍ସ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଏହି କଥାଚିତ୍ରଟି ୨୦୨୨ ମସିହାର ନଭେମ୍ବର ୬ ତାରିଖରେ, ବଡ଼ ଓଷା ଅବସରରେ ଜୀ ସାର୍ଥରେ ମୁକ୍ତିଲାଭ କରିଥିଲା । ଅଭିନୟ ଦୀପକ ବାରିକ ସସ୍ମିତା ପିୟାଲି ସାହୁ ପିଣ୍ଟୁ ନନ୍ଦ ପ୍ରଦ୍ୟୁମ୍ନ ଲେଙ୍କା ବୀଣା ମହାରଣା ରବି ମିଶ୍ର ସୌମ୍ୟ ଗୁଡ୍ଡୁ ଲକି ସୌରାନ୍ସ  (ଶିଶୁ କଳାକାର) କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ପ୍ରଶାନ୍ତ ପାଢ଼ୀ  । ଗୀତିକାର ନିର୍ମଳ ନାୟକ ଏହି କଥାଚିତ୍ରଟିର ଗୀତ ରଚନା କରିଥିଲେ । ହ୍ୟୁମାନ ସାଗର, ଅସୀମା ପଣ୍ଡା, ସତ୍ୟଜିତ ପ୍ରଧାନ, ଅନ୍ତରା ଚକ୍ରବର୍ତ୍ତୀ, ସୋହିନୀ ମିଶ୍ର, ତାରିକ୍ ଅଜିଜ୍, ବିଷ୍ଣୁମୋହନ କବି, ସ୍ୱସ୍ତିକ ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ । ୩୧ ଅକ୍ଟୋବର ୨୦୨୨ରେ ଏହି କଥାଚିତ୍ରଟିର ଗୀତଗୁଡ଼ିକ ମୁକ୍ତିଲାଭ କରିଥିଲା ।
ଟଡଲରଙ୍କ  (ଚାଲିବା ଆରମ୍ଭ କରୁଥିବା ପିଲା) ଭଙ୍ଗା ହେଉଛି ଏକ ପ୍ରକାର ଅସ୍ଥି ଭଗ୍ନ ଯାହା ଟିବିଆ ହାଡ଼ର ନିମ୍ନ ଭାଗରେ ଘଟିଥାଏ  । ଏହାର ଲକ୍ଷଣ ମଧ୍ୟରେ ଗୋଡ ତଳ ଭାଗରେ ଯନ୍ତ୍ରଣା ହୁଏ ଏବଂ ରୋଗୀ ଛୋଟେଇ ଛୋଟେଇ ଚାଲନ୍ତି । କେତେକ ରୋଗୀ ଚାଲିବାକୁ ମନା କରନ୍ତି । ଏହାର କାରଣ ମଧ୍ୟରେ ପାଦ ଉପରେ ଠିଆ ହୋଇ ଗୋଡ଼ ମୋଡ଼ିଲେ ହୁଏ । ପଡ଼ିଗଲେ କିମ୍ବା ଅନ୍ୟାନ୍ୟ ଛୋଟ ଘଟଣା ଯୋଗୁଏହା ହୋଇପାରେ । ଏହା ସାଧାରଣତଃ ଟିବିଆର ନିମ୍ନ ବା ଦୂର ତୃତୀୟାଂଶରେ ଘଟିଥାଏ, ସ୍ଥାନ‌ଚ୍ୟୁତ ହୋଇନଥାଏ ଏବଂ ଏହାର ଏକ ସ୍ପାଇରାଲ ବା କୁଣ୍ଡଳି ଢାଞ୍ଚା ଥାଏ । ରୋଗ ନିର୍ଣ୍ଣୟ ସାଧାରଣତଃ ଲକ୍ଷଣ ଏବଂ ପରୀକ୍ଷଣ ଉପରେ ଆଧାରିତ ହୋଇଥାଏ, ପ୍ରାରମ୍ଭିକ ରଞ୍ଜନରଶ୍ମିରେ ପ୍ରାୟ ଅଧା ରୋଗୀଙ୍କର ଭଙ୍ଗା ଦେଖାଯାଏ ନାହିଁ ଓ ସାଧାରଣ ହାଡ଼ ଭଳି ଦେଖାଯାଏ । ଏହାର ଚିକିତ୍ସାରେ ପ୍ରାୟତ ୩ରୁ ୪ ସପ୍ତାହ ପର୍ଯ୍ୟନ୍ତ ଗୋଡ଼ର ଗତିକୁ ସୀମିତ ରଖାଯାଏ, ଗୋଡ଼ରେ ବା ଆଣ୍ଠୁ ଉପରକୁ ପ୍ଲାସ୍ଟର ବା ସ୍ପ୍ଲିଣ୍ଟ ଦିଆଯାଏ। ଆଣ୍ଠୁ ଉପରେ କିମ୍ବା ତଳେ କାଷ୍ଟିଂ ହୋଇପାରେ । କେତେକ ଚିକିତ୍ସକ ଅଚଳ କରିବା ବିନା ଚିକିତ୍ସାକୁ ଅନୁମତି ଦିଅନ୍ତି । ଫଳାଫଳ ପ୍ରାୟ ସବୁବେଳେ ଭଲ । ଟଡଲରଙ୍କ ଭଙ୍ଗା ଅପେକ୍ଷାକୃତ ସାଧାରଣ, ପିଲାମାନଙ୍କ ପ୍ରତି ଏକ ହଜାର ମଧ୍ୟରୁ ୧.୫ ଜଣ ଜରୁରୀକାଳୀନ ବିଭାଗକୁ ଯାଆନ୍ତି । ଏହା ସାଧାରଣତଃ ୯ ମାସରୁ ୩ ବର୍ଷ ବୟସ ମଧ୍ୟରେ ହେଉଥିବା ଦେଖାଯାଏ । ଏହାକୁ ପ୍ରଥମେ ୧୯୬୪ରେ ଡନବାରଙ୍କ   ଦ୍ୱାରା ବର୍ଣ୍ଣନା କରାଯାଇଥିଲା । ପୂର୍ବରୁ ଦୁର୍ଘଟଣା ବିହୀନ ଆଘାତର ଏକ ଚିନ୍ତା ଥିଲା; ତଥାପି, ଏହା ବହୁତ କ୍ୱଚିତ୍ ହୋଇପାରେ ।
ଆଣ୍ଟୋନ ପାବ୍ଲୋବିଚ ଚେକୋଭ  (୨୯ ଜାନୁଆରୀ ୧୮୬୦-୧୫ ଜୁଲାଇ ୧୯୦୪), ଏକା ଧାରାରେ ଜଣେ ଋଷି ଚିକିତ୍ସକ, ନାଟ୍ୟକାର ଏବଂ ଲେଖକ ଥିଲେ  । ସେ ଜଣେ କ୍ଷୁଦ୍ର କାହଣୀ ଲେଖକ ଭାବେ ଜଣାଶୁଣା ।
ସାହାୱାର ଏକ ଭାରତୀୟ ନଗର ପଞ୍ଚାୟତ   ଅଟେ । ଏହା ଉତ୍ତର ପ୍ରଦେଶର ଏତହ୍ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ସାହାୱାର ୨୭.୭୯୫୯ ଉତ୍ତର ଅକ୍ଷାଂଶ ଓ ୭୮.୮୩୩୬ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୮୩୦ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ସାହାୱାର ସହରର ମୋଟ ଜନସଂଖ୍ୟା ୨୦୪୫୭ ଅଟେ । ସେଥି ମଧ୍ୟରୁ ୫୨.୫୬% ଜଣ ପରୁଷ ହୋଇଥିବା ବେଳେ ୪୭.୪୪% ଜଣ ନାରୀ ଅଟନ୍ତି । ସାହାୱାରର ସାକ୍ଷରତା ହାର ୩୫.୪୫% ଅଟେ । ଏହା ଜାତୀୟ ହାରଠାରୁ ୨୯.୩୯% ପ୍ରତିଶତ ଅଧିକ ଅଟେ । ସେଥିରୁ ୨୨.୧୪% ପ୍ରତିଶତ ପୁରୁଷ ଓ ୧୩.୩୧% ନାରୀ ଅଟନ୍ତି । ୧୯.୨୬% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ହିନ୍ଦୀ ସାହାୱାରର ସରକାରୀ ଭାଷା ଅଟେ ।
ପ୍ରଶାନ୍ତ ନନ୍ଦଙ୍କ ନିର୍ଦ୍ଦେଶନାରେ ନିର୍ମିତ ଓଡ଼ିଆ କଥାଚିତ୍ର ଶେଷ ଶ୍ରାବଣ ୧୯୭୬ ମସିହାରେମୁକ୍ତିଲାଭ କରିଥିଲା । ୧୯୭୯ ମସିହାରେ ଏହା ପୁନଶ୍ଚ ହିନ୍ଦୀ ଭାଷାରେ ରାଜଶ୍ରୀ ଚଳଚ୍ଛିତ୍ର ପ୍ରଯୋଜନା ସଂସ୍ଥାଦ୍ୱାରା ନୈୟା ଶୀର୍ଷକରେ ପ୍ରଶାନ୍ତ ନନ୍ଦଙ୍କ ଦେଇ ନିର୍ମିତ ହୋଇଥିଲା । ଏହି କଥାଚିତ୍ର ଜରିଆରେ ପ୍ରଶାନ୍ତ ନନ୍ଦ ନିର୍ଦ୍ଦେଶନା ଆରମ୍ଭ କରିଥିଲେ । ଅଭିନୟରେ ଓଡ଼ିଆକଥାଚିତ୍ର  ଶେଷ ଶ୍ରାବଣ ରେ ଅଭିନୟ କରିଥିବା ପ୍ରମୁଖ କଳାକାର ହେଲେ: ହେମନ୍ତ ଦାସ ବନଜା ମହାନ୍ତି ମହମ୍ମଦ ମହସିନ ପ୍ରଶାନ୍ତ ନନ୍ଦ ମହାଶ୍ୱେତା ରାୟ ଦୁଃଖୀରାମ ସ୍ୱାଇଁ ସଙ୍ଗୀତ ଓଡ଼ିଆ ସଙ୍ଗୀତଜ୍ଞ ପ୍ରଫୁଲ୍ଲ କର ଏହି ଚଳଚ୍ଚିତ୍ରର ସଙ୍ଗୀତ ନିର୍ଦ୍ଦେଶନା ଦେଇଥିଲେ ।